Summary: پاکستان کے صوبہ بلوچستان کی حکومت اور بیرک گولڈ کارپوریشن نامی کمپنی کے درمیان ضلع چاغی میں سونے اور تانبے کے سب سے بڑے پراجیکٹ ریکوڈک پر غیر ملکی کمپنی آٹھ ارب ڈالر کی سرمایہ کاری کا معاہدہ طے پایا ہے جسے ’ملکی تاریخ میں سب سے بڑی سرمایہ کاری‘ قرار دیا جا رہا ہے۔

پاکستان کے صوبہ بلوچستان کی حکومت اور بیرک گولڈ کارپوریشن نامی کمپنی کے درمیان ضلع چاغی میں سونے اور تانبے کے سب سے بڑے پراجیکٹ ریکوڈک پر معاہدہ طے پا گیا ہے جس کے تحت منصوبے کو دوبارہ شروع کرنے کا فیصلہ کیا گیا ہے۔

اتوار کو پاکستان کے وزیِر خزانہ شوکت ترین کی جانب سے ایک پریس کانفرنس میں دعویٰ کیا گیا ہے کہ کینیڈین کمپنی نے 11 ارب ڈالر کے جرمانے کی تلافی کے ساتھ ساتھ 10 ارب ڈالر کی سرمایہ کاری کا فیصلہ کیا ہے۔

ان کا کہنا تھا کہ اس سرمایہ کاری سے بلوچستان میں ملازمتوں کے آٹھ ہزار مواقع پیدا ہوں گے اور پاکستان کو بے پناہ فوائد ملیں گے۔ انھوں نے کہا کہ معاہدے سے انکم فلو 100 ارب ڈالر سے زیادہ ہے، اس سے وفاقی اور صوبائی حکومتوں کو ٹیکسوں کی مد میں بے پناہ ریونیو حاصل ہو گا۔

وزیر خزانہ شوکت ترین کا کہنا تھا کہ معاہدے کے مطابق اس منصوبے میں کینیڈین کمپنی بیرک گولڈ کا حصہ 50 فیصد ہو گا جبکہ بلوچستان کی حکومت کو اس منصوبے کا 25 فیصد ملے گا اور 25 فیصد وفاق کے پاس جائے گا۔ جبکہ بیرک گولڈ کمپنی نے اپنے اعلامیہ میں بھی کہا ہے کہ اس منصوبے کا 50 فیصد حصہ بیرک گولڈ اور 50 فیصد پاکستانی حکومت کے پاس ہو گا، جس میں 25 فیصد حکومت بلوچستان اور 25 فیصد وفاق کو ملے گا۔

بلوچستان کے ایران اور افغانستان سے متصل سرحدی ضلع چاغی میں ریکوڈک پراجیکٹ پر تنازع کے باعث گذشتہ کئی سال سے کام بند تھا۔

اس تنازعے کے باعث غیر ملکی ٹھیتیان کاپر کمپنی نے ثالثی کے دو بین الاقوامی فورمز سے رجوع کیا تھا جن میں سے ایک نے ان کے حق میں فیصلہ دیا تھا اور پاکستان پر جرمانہ عائد کیا تھا۔

اس کے علاوہ سابق وزیر اعلیٰ بلوچستان جام کمال خان کے مطابق حکومت بلوچستان کو مقدمہ بازی پر مجموعی طور پر سات ارب روپے سے زائد کے اخراجات اٹھانے پڑے۔

سرکاری حکام کے مطابق حکومت نے ٹھیتیان کاپر کمپنی میں دونوں شیئر ہولڈرز سے مذاکرات کیے تھے جن میں سے کینیڈا کے ’بیرک گولڈ‘ نامی کمپنی نے منصوبے پر دوبارہ کام کرنے کے لیے رضامندی ظاہر کی ہے۔

حکومتِ بلوچستان کی جانب سے جاری اعلامیے میں کہا گیا ہے کہ ’اس منصوبے سے بلوچستان کو مجموعی طور پر 33 فیصد مالی فوائد حاصل ہوں گے۔‘

پاکستان کے وزیراعظم نے ٹوئٹر پر اپنے پیغام میں قوم اور بلوچستان کے عوام کو اس معاہدے پر مبارکباد پیش کی ہے۔

وزیراعظم نے کہا کہ ’دس سالہ قانونی جنگ اور مذاکرات کے بعد یہ کامیابی ملی ہے۔ انھوں نے لکھا کہ تقریباً 11 ارب کے جرمانے کی تلافی ہوئی ہے اور بلوچستان میں 10 ارب کی سرمایہ کاری ہو گی، آٹھ ہزار نئی نوکریوں کے مواقع پیدا ہوں گے۔‘

بیرک گولڈ کی جانب سے اس حوالے سے جاری اعلامیے میں معاہدے کی مزید تفصیلات لکھی گئی ہیں۔ بیرک گولڈ کے صدر اور چیف ایگزیکٹو آفیسر مارک برسٹو نے تمام فریقین کو اس معاہدے تک پہنچنے پر مبارکباد دی اور کہا کہ اگر کام منصوبے کے مطابق چلتا رہا، تو منصوبے سے پیداوار پانچ سے چھ سالوں میں آنا شروع ہو جائے گی۔

اعلامیے میں کہا گیا ہے کہ بیرک گولڈ اس منصوبے میں آپریٹر کا کردار ادا کرے گا اور اسے اس حوالے سے کان کنی کے لیے لیز دی گئی ہے اوردیگر لائسنس اور حقوق بھی دیے گئے ہیں۔

اعلامیے کے مطابق اس منصوبے میں بعد میں جتنے بھی معاہدے کیے جائیں گے ان کی شفافیت کو یقینی بنانے کے لیے وفاقی و صوبائی حکومت کے علاوہ سپریم کورٹ کو شامل کیا جائے گا۔

اس اعلامیے میں یہ بھی کہا گیا ہے کہ اگر اس معاہدے کے حوالے سے تمام شرائط کو پورا کیا گیا تو ہم اس سے متعلق جرمانے کی تلافی کریں گے۔

حکومت بلوچستان کے اعلامیے کے مطابق وزیر اعلیٰ بلوچستان کی سربراہی میں کابینہ کے خصوصی اجلاس نے ریکوڈک منصوبے کے معاہدے کی منظوری دی۔

اتوار کو سیکریٹری محکمہ معدنیات و معدنی ترقی کی جانب سے کابینہ کو معاہدے کی تفصیلات سے متعلق بریفنگ دی گئی اور ریکوڈک منصوبے سے بلوچستان کو حاصل مالی فوائد سے آگاہ کیا گیا۔

اعلامیے کے مطابق کابینہ کو بتایا گیا ہے کہ ’معاہدے میں بلوچستان کے تمام ٹیکسوں، رائلٹی اور سی ایس آر کا تحفظ کیا گیا ہے۔‘

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

اعلامیے میں کہا گیا ہے کہ معاہدے میں علاقے کی ترقی کا خصوصی پیکج بھی شامل کروایا گیا ہے جبکہ منصوبے سے روزگا کے آٹھ ہزار مواقع دستیاب ہوں گے۔

انھوں نے کہا کہ 'پراجیکٹ کمپنی ریکوڈک منصوبے پر آٹھ ارب ڈالر کی سرمایہ کاری کرے گی جو کہ ملکی تاریخ کی سب سے بڑی سرمایہ کاری ہو گی۔ منصوبے پر تمام صوبائی ٹیکس لاگو ہوں گے۔‘

اجلاس سے خطاب کرتے ہوئے وزیراعلیٰ بلوچستان نے کہا کہ ہم نے ٹھوس موقف اپناتے ہوئے کوئی پیسہ خرچ کیے بغیر بلوچستان کے لیے 25 فیصد حصہ لینے میں کامیابی حاصل کی۔

ان کا کہنا تھا کہ حکومت پوری طرح آگاہ ہے کہ ریکوڈک ہماری آئندہ نسلوں کا مستقبل ہے۔ اگر ہم نے کوئی کوتائی کی تو تاریخ ہمیں معاف نہیں کرے گی۔

وزیراعلیٰ نے کہا کہ ’ہم وزیراعظم ،آرمی چیف اور وفاقی وزیر خزانہ کے مشکور ہیں کہ جنھوں نے ہمارے موقف اور شرائط سے اتفاق کیا۔‘

انھوں نے کہا کہ ریکوڈک معاہدے کی حتمی منظوری اور کام کے آغاز سے پاکستان اور بلوچستان پر بیرونی سرمایہ کاروں کا اعتماد مستحکم ہو گا اور وہ بلوچستان کی جانب راغب ہوں گے۔

ان کا کہنا تھا کہ ’بلوچستان کے نوجوانوں کو ہمیشہ سے احساس محرومی کے نعرے پر اکسایا جاتا تھا۔ وفاقی اور صوبائی حکومت نے عوامی خواہشات کے مطابق ایک قابل عمل معاہدے کو یقینی بنایا۔‘

انھوں نے کہا کہ تنازعے کے شکار اس منصوبے کو دوبارہ سے صحیح سمت میں ڈالنے والے تمام ادارے قابل ستائش ہیں اور ہم بین الاقوامی سطح پر یہ تاثر پیدا کرنے میں کامیاب ہوئے ہیں کہ بلوچستان میں ایک ذمہ دار حکومت ہے جو بلوچستان کے وسائل کو دنیا کے سامنے کھول رہی ہے۔

ریکوڈک بلوچستان کے ضلع چاغی میں واقع ہے۔ بعض رپورٹس کے مطابق ریکوڈک کا شمار پاکستان میں تانبے اور سونے کے سب سے بڑے جبکہ دنیا کے چند بڑے ذخائر میں ہوتا ہے۔

ریکوڈک کے قریب ہی سیندک واقع ہے جہاں ایک چینی کمپنی ایک دہائی سے زیادہ عرصے سے تانبے اور سونے کے ذخائر پر کام کر رہی ہے۔ تانبے اور سونے کے دیگر ذخائر کے ساتھ ساتھ چاغی میں بڑی تعداد میں دیگر معدنیات کی دریافت کے باعث ماہرین ارضیات چاغی کو معدنیات کا ’شو کیس‘ کہتے ہیں۔

بلوچستان کے ضلع چاغی میں واقع معدنیات کے ذخائر کے بارے میں دعویٰ کیا جاتا ہے کہ دنیا میں وہ کاپر اور سونے کی سب سے بڑی کانوں میں سے ایک ہیں جن پر آج تک مکمل انداز میں کام شروع نہیں ہو سکا ہے۔

پاکستان کی حکومت نے ان ذخائر کی تلاش کے لیے 28 برس قبل ریکوڈک منصوبے کا آغاز کیا لیکن اس سے ملک کو کسی فائدے کے بجائے ناصرف چھ ارب ڈالر کا جرمانہ ہوا بلکہ سرمایہ کاری سے متعلق تنازعات کو نمٹانے کے لیے ثالثی کے دو بین الاقوامی اداروں میں مقدمہ بازی پر خطیر اخراجات بھی ہوئے ہیں۔

گذشتہ برس بین الاقوامی ثالثی ٹریبیونل نے پاکستان پر صوبہ بلوچستان میں سونے اور تانبے کے کروڑوں ڈالر مالیت کے ریکوڈک پراجیکٹ کے مقدمے میں تقریباً چھ ارب ڈالر کا جرمانہ عائد کیا تھا۔

سنہ 2013 میں جب ریکوڈک پر کام کرنے والی کمپنی ٹھیتیان کاپر کمپنی کو مائننگ کا لائسنس نہیں دیا گیا تو کمپنی نے اس کے خلاف سرمایہ کاری سے متعلق تنازعات کو نمٹانے والے دو بین الاقوامی فورمز سے رجوع کیا۔

ان میں سے ایک انٹرنیشنل سینٹر فار سیٹلمنٹ آف انویسٹمنٹ ڈسپویٹس (ایکسڈ) کا تھا۔

محکمہ معدنیات حکومت بلوچستان کی جانب سے فراہم کردہ معلومات کے مطابق سات سال کے دوران ان فورمز پر مقدمہ بازی پر مجموعی طور پانچ ارب، 33 کروڑ 80 لاکھ آٹھ ہزار دو سو دو روپے کے اخراجات ہو چکے ہیں۔

ان اخراجات کی تفصیل کچھ یوں ہے:

ریکوڈک کے کیس سے وابستہ ایک سابق سرکاری اہلکار نے بتایا کہ جہاں اس رقم کا بڑا حصہ وکیلوں کی فیسوں پر صرف ہوا وہاں ان فورمز پر سماعت کے سلسلے حکومتی اور سرکاری اہلکاروں کے دوروں پر ہونے والے اخراجات بھی ان میں شامل ہیں۔

ان کیسوں میں برطانیہ کی سابق وزیر اعظم ٹونی بلیئر کی اہلیہ چیری بلیئر بھی پاکستان کی نمائندگی کرتی رہی ہیں۔

ریکوڈک پر کام کب شروع ہوا اور یہ کب ایک کمپنی سے دوسری کو منتقل ہوا؟

بلوچستان کے سابق سیکریٹری خزانہ محفوظ علی خان کے ایک مضمون کے مطابق حکومت بلوچستان نے یہاں کے معدنی وسائل سے استفادہ کرنے کے لیے ریکوڈک کے حوالے سے سنہ 1993 میں ایک امریکی کمپنی بروکن ہلز پراپرٹیز منرلز کے ساتھ معاہدہ کیا۔

یہ معاہدہ بلوچستان ڈیویلپمنٹ کے ذریعے امریکی کمپنی کے ساتھ جوائنٹ وینچر کے طور پر کیا گیا تھا۔

چاغی ہلز ایکسپلوریشن کے نام سے اس معاہدے کے تحت 25 فیصد منافع حکومت بلوچستان کو ملنا تھا۔ اس معاہدے کی شقوں میں دستیاب رعایتوں کے تحت بی ایچ پی نے منکور کے نام سے اپنی ایک سسٹر کمپنی قائم کر کے اپنے شیئرز اس کے نام منتقل کیے تھے۔

منکور نے بعد میں اپنے شیئرز ایک آسٹریلوی کمپنی ٹھیتیان کوپر کمپنی (ٹی سی سی) کو فروخت کیے۔

نئی کمپنی نے علاقے میں ایکسپلوریشن کا کام جاری رکھا جس کے دوران یہ بات سامنے آئی کہ ریکوڈک کے ذخائر معاشی حوالے سے سود مند ہیں۔ بعد میں کینیڈا اور چِلی کی دو کمپنیوں کے کنسورشیم نے ٹی سی سی کے تمام شیئرز کو خرید لیا۔

ریکوڈک کے حوالے سے بلوچستان کے بعض سیاسی حلقوں میں تحفظات پائے جاتے تھے۔ ان حلقوں کی جانب سے اس رائے کا اظہار کیا جاتا رہا کہ ریکوڈک کے معاہدے میں بلوچستان کے لوگوں کے مفاد کا خیال نہیں رکھا گیا۔

اس معاہدے کو پہلے بلوچستان ہائی کورٹ میں چیلنج کیا گیا مگر ہائی کورٹ نے اس حوالے سے مقدمے کو مسترد کر دیا اور بعد میں ہائی کورٹ کے فیصلے کے خلاف سپریم کورٹ سے رجوع کیا گیا۔

پاکستان کی سپریم کورٹ کے سابق چیف جسٹس افتخار محمد چوہدری کی سربراہی میں ایک بینچ نے قواعد کی خلاف ورزی پر ٹی سی سی کے ساتھ ہونے والے معاہدے کو کالعدم قرار دے دیا۔

سپریم کورٹ کے فیصلے کے بعد ٹی سی سی نے مائننگ کے لائسنس کے حصول کے لیے دوبارہ حکومت بلوچستان سے رجوع کیا۔

اس وقت کی بلوچستان حکومت نے لائسنس کی فراہمی کے لیے یہ شرط رکھی تھی کہ کمپنی یہاں سے حاصل ہونے والی معدنیات کو ریفائن کرنے کے لیے بیرون ملک نہیں لے جائے گی۔

حکومت کی جانب سے چاغی میں ریفائنری کی شرط رکھنے کے ساتھ ساتھ بلوچستان کے حصے کو بھی بڑھانے کی شرط بھی رکھی گئی۔

سیندک پراجیکٹ سے کوئی خاطر خواہ فائدہ نہ ملنے کے باعث حکومت بلوچستان کی جانب سے یہ شرائط بلوچستان کو زیادہ سے زیادہ فائدہ پہنچانے کے لیے رکھی گئی تھیں۔

کمپنی کی جانب سے ان شرائط کو ماننے کے حوالے سے پیش رفت نہ ہونے اور محکمہ بلوچستان مائننگ رولز 2002 کے شرائط پوری نہ ہونے کے باعث معدنیات کی لائسنس دینے والی اتھارٹی نے نومبر 2011 میں ٹی سی سی کو مائننگ کا لائسنس دینے سے انکار کر دیا تھا۔

اس فیصلے کے خلاف ٹی سی سی نے سیکریٹری مائنز اینڈ منرلز حکومت بلوچستان کے پاس اپیل دائر کی تھی جسے سیکریٹری نے مسترد کیا تھا۔


Summary: بحیثیتِ مجموعی پورے میچ پر نگاہ دوڑائی جائے تو یہ کہنا بے جا نہ ہو گا کہ اگر ایڈورڈز کو بھی کوئی سعود شکیل میسر ہوتا تو سکور لائن بھلے مختلف نہ ہوتی مگر مارجن میں تفاوت اتنا وسیع نہ ہو پاتا۔ سمیع چوہدری کا کالم۔

باس ڈی لیڈہ کے ارمان حسرت بن گئے۔ جس جرات و مہارت کا مظاہرہ وہ کرتے چلے آ رہے تھے، بعید نہ تھا کہ کوئی تاریخ رقم کر جاتے مگر یکے بعد دیگرے ان کے سبھی ہمراہی ہمت ہارتے چلے گئے۔

حیدرآباد کی اس پچ میں احمد آباد کی سی وہ خوبی نہ تھی کہ جہاں رچن روندرا اور ڈیون کانوے جیسی بے نیاز جارحیت کارگر ہو پاتی۔ یہاں رکنے سے پہلے روکنا ضروری تھا اور قدم جم جانے کے بعد ہی بازو کھولنے کو کوئی مہلت میسر ہو سکتی تھی۔

نیدرلینڈز کی خوش بختی رہی کہ نہ صرف سکاٹ ایڈورڈز ٹاس جیت گئے بلکہ آرین دت کی آف سپن بھی بائیں ہاتھ کے پاکستانی اوپنرز کی زندگی دشوار کرتی رہی۔ ایڈورڈز کی جارحانہ حکمتِ عملی نے پاکستانی ٹاپ آرڈر کو دفاعی خول میں دھکیل دیا۔

فخر زمان کے لیے بری فارم کا سلسلہ تھم نہ پایا اور امام الحق کے قدم بھی کریز میں مسدود رہ گئے۔ جہاں متوقع یہ تھا کہ پاکستانی ٹاپ آرڈر پاور پلے میں نوآموز ڈچ اٹیک کے بخئے ادھیڑ ڈالے گا، وہاں جارحیت کی بجائے بقا کی جنگ پنپنے لگی۔

ایسوسی ایٹ ٹیموں کو یہ سہولت ہوتی ہے کہ ان کے پاس گنوانے کو کچھ نہیں ہوتا اور اس امر کو مہمیز تب ملتی ہے جب کپتان بھی ایڈورڈز جیسا شاطر ہو جو بولنگ میں پے در پے یوں تبدیلیاں لاتے رہے کہ حریف بلے بازوں کو کہیں بھی شناسائی کا احساس نہ ہونے دے۔

پہلے پاور پلے میں ڈچ بولنگ یوں حاوی ہوئی کہ گویا پاکستان کا مقابلہ کسی ایسوسی ایٹ سائیڈ سے نہیں بلکہ توانا اور تجربہ کار ٹیم سے ہو۔ ایڈورڈز نے اپنے بولرز سے طویل سپیل نہیں کروائے بلکہ گاہے بگاہے اٹیک میں بدلاؤ لاتے رہے کہ کہیں بلے باز ہم آہنگ نہ ہو جائیں۔

محمد رضوان مگر کبھی گھبراتے نہیں۔ صورت حال کیسی بھی ہو، وہ چست چالاک کھیل پر مہارت دکھاتے ہیں اور حریف کپتان کو سوچ میں ڈال دیتے ہیں اور جب سعود شکیل کا اتم کھیل ان کے ہمرکاب ہوا تو پاکستان کی ڈولتی ناؤ پھر سے تیرنے لگی اور مرجھاتے ڈریسنگ روم میں زندگی لوٹ آئی۔

میچ سے قبل پاکستان کے لیے یہ طے کرنا دشوار تھا کہ سعود شکیل اور سلمان آغا میں سے کس کو فوقیت دی جائے اور سعود شکیل یہاں بالکل بجا انتخاب ثابت ہوئے کہ بہرحال نہ صرف وہ ایک مکمل بلے باز ہیں بلکہ پہلے بھی سپن دوست کنڈیشنز میں سلمان آغا سے بہتر ثابت ہو چکے ہیں۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

اس پچ پر بلے بازی ہرگز آسان نہ تھی۔ جس برق رفتاری سے سعود شکیل نے رنز بٹورے، دونوں ٹیموں میں سے کوئی بھی بلے باز ان کی رفتار سے قدم نہ ملا پایا۔ نہ صرف رضوان کے ہمراہ انھوں نے پاکستانی بیٹنگ کو بھنور سے نکالا بلکہ ان کے سٹرائیک ریٹ نے ہی سکاٹ ایڈورڈز کو بھی مخمصے میں ڈالے رکھا۔

سعود کی سرعت انگیزی نے ہی ایڈورڈز کو تجربات پہ مجبور کیا اور ریگولر بولرز کی بجائے وہ جز وقتی اٹیک کو مائل ہوئے جس نے کھیل کی چال میں بدلاؤ پیدا کیا۔ یہی وہ مرحلہ تھا جب جارحیت کو مائل ڈچ سائیڈ مدافعت پر مجبور ہوئی۔

نسیم شاہ کی انجری کی شکل میں جو خلا پاکستانی پیس اٹیک میں پیدا ہوا ہے، اس کو پُر کرنے کے عمل میں بہت سے مباحث نے جنم لیا۔ کچھ کے خیال میں محمد وسیم بہتر متبادل تھے تو بعضے زمان خان کے حق میں بھی آواز اٹھاتے پائے گئے اور حسن علی کی واپسی کئی سوالات کی زد میں رہی۔

مگر یہاں ابتدا میں جب شاہین آفریدی کو نہ تو نئی گیند سے کوئی سوئنگ مل پائی اور نہ ہی پچ نے ان کی تائید کی، تب حسن علی کا میڈیم پیس ڈسپلن ڈچ اوپنرز کے ارادوں میں حائل ہو گیا اور پاکستانی بولنگ اپنی بیٹنگ ہی کی طرح کے غیر متوقع ابتدائی دباؤ سے بچ نکلی۔

وکرم جیت سنگھ نے اچھی پاکستانی بولنگ کے خلاف ایک بہترین اننگز کھیلی جو ان کے تجربے میں شاندار اضافہ ثابت ہو گی۔مگر شاداب خان بہت عرصے تک سوالات کی زد میں رہنے کے بعد بالآخر فارم میں واپس آ گئے اور بالآخر ڈچ اوپنر کو جال میں پھنسا لیا۔

اننگز کے بیچ میں جب ڈچ بیٹنگ پھر سے جڑ پکڑنے لگی تو بابر اعظم نے حارث رؤف کو اٹیک میں واپس لانے کا فیصلہ کیا۔ حارث رؤف کے اس ایک اوور نے نیدرلینڈز کے عزائم میں واضح دراڑ ڈالی اور مسابقت کا خواب دیکھتی نوآموز ٹیم کے ارادے ہوا ہو گئے۔

باس ڈی لیڈہ مگر ہار ماننے والوں میں سے نہیں۔ جس طرح اننگز کے عین بیچ ان کی سیم بولنگ کی کاٹ پاکستان کے لئے تیکھی پڑ گئی تھی، ویسے ہی ان کی بلے بازی بھی پاکستانی بولنگ کے لئے بھرپور امتحان ثابت ہوئی۔

شومئی قسمت کہ دوسرے کنارے سے انھیں کوئی بھی ہمت ور میسر نہ ہو پایا وگرنہ کیا خبر کہ تاریخ کوئی نیا ورق پلٹ دیتی اور ڈچ کرکٹ ایک اور سنگِ میل عبور کر جاتی مگر بحیثیتِ مجموعی پورے میچ پر نگاہ دوڑائی جائے تو یہ کہنا بے جا نہ ہو گا کہ اگر ایڈورڈز کو بھی کوئی سعود شکیل میسر ہوتا تو سکور لائن بھلے مختلف نہ ہوتی مگر مارجن میں تفاوت اتنا وسیع نہ ہو پاتا۔


Summary: وسطی امریکی ملک ایل سلواڈور کے صدر نائیب بوکیلے نے بیورنِ ملک کے انجینئرز، ڈاکٹروں اور فلسفیوں کو 'پانچ ارب ڈالر' مالیت کے پانچ ہزار پاسپورٹ دینے کا اعلان کیا ہے۔

وسطی امریکی ملک ایل سلواڈور کے صدر نائیب بوکیلے نے بیرونِ ملک کے سائنسدانوں، انجینئرز، ڈاکٹروں، آرٹسٹس اور فلسفیوں کو ’پانچ ارب ڈالر‘ مالیت کے پانچ ہزار پاسپورٹ دینے کا اعلان کیا ہے۔

ایکس پر ایک پوسٹ میں ان کا کہنا تھا کہ ہم بیرون ملک سے انتہائی ہنر مند سائنسدانوں، انجینئروں، ڈاکٹروں، فنکاروں اور فلسفیوں کو پانچ ہزار مفت پاسپورٹ (جن کی مالیت وہاں کے پاسپورٹ پروگرام میں 'پانچ ارب ڈالر' کے برابر ہے) کی پیشکش کر رہے ہیں۔

ان کا مزید کہنا ہے کہ یہ تعداد ہماری آبادی کے 0.1 فیصد سے بھی کم کی نمائندگی کرتی ہے، اس لیے انھیں مکمل شہری کا درجہ دینا، جس میں ووٹنگ کے حقوق بھی شامل ہیں، کوئی مسئلہ نہیں ہے۔

صدر بوکیلے کا کہنا ہے کہ کم تعداد کے باوجود، ان کی شراکت کا ہمارے معاشرے اور ہمارے ملک کے مستقبل پر بہت گہرا اثر پڑے گا۔

انھوں نے یہ بھی بتایا کہ ہم بیرونِ ملک سے یہاں منتقل ہونے والے خاندانوں اور اثاثوں پر صفر فیصد ٹیکس اور ٹیرف کو یقینی بنا کر ان کی نقل مکانی میں سہولت فراہم کریں گے۔ اس میں تجارتی قیمت والی اشیا جیسے آلات، سافٹ ویئر اورانٹیلیکچوئل پراپرٹی شامل ہیں۔

Twitter پوسٹ کا اختتام

مواد دستیاب نہیں ہے

ایل سلواڈور وسطی امریکہ کا سب سے چھوٹا ملک ہے، یہ امریکی ریاست میساچوسٹس سے بھی چھوٹا ہے۔

پہاڑوں سے گھرے اس ملک کے ایک طرف بحرالکاہل اور ہمسائیہ ممالک میں گوئٹے مالا اور ہونڈورس شامل ہیں۔

سنہ 2023 تک اس ملک کی آبادی 65 لاکھ بتائی گئی ہے۔

یہاں کاسٹیلین، جسے ہسپانوی  زبان بھی کہا جاتا ہے، سرکاری زبان ہے اور ایل سلواڈور میں تقریباً یہی بولی جاتی ہے۔

ایل سلواڈور میں زیادہ تر آبادی (تقریباً 84 فیصد) کا تعلق مسیح مذہب سے ہے۔ دو بڑے مذہبی گروہ کیتھولک (47 فیصد) اور پروٹسٹنٹ (33 فیصد) ہیں۔

جون 2021 میں، صدر نائیب بوکیلے نے کہا تھا کہ وہ ایل سلواڈور میں بٹ کوائن کو قانونی ٹینڈر بنانے کے لیے قانون سازی کریں گے۔ بٹ کوائن کا قانون ایل سلواڈور کی قانون ساز اسمبلی نے 9 جون 2021 کو منظور کیا تھا۔ بٹ کوائن سرکاری طور پر 7 ستمبر 2021 کو قانونی ٹینڈر بن گیا۔

نئے قانون کے مطابق غیر ملکی ایل سلواڈور تین بٹ کوائن کی سرمایہ کاری کے مستقل رہائش حاصل کر سکتے ہیں۔

بٹ کوائن کو قانونی ٹینڈر کے طور پر استعمال کرنے کے خلاف ملک میں بڑے پیمانے پر مظاہرے ہوئے ہیں۔

ملک کی اکثریت کا ماننا ہے کہ  بٹ کوائن کو قانونی ٹینڈر کی حیثییت نہیں دینی چاہیے۔

سلواڈوران چیمبر آف کامرس کے ایک سروے کے مطابق، مارچ 2022 تک ملک میں صرف 14 فیصد تاجروں نے بِٹ کوائن کے استعمال کے خلاف کم از کم ایک بٹ کوائن ٹرانزیکشن پراسس کی۔

ایل سلواڈور فی کس ترسیلات زر کے لحاظ سے خطے میں سرفہرست ہے، جو کہ ملک کی تقریباً تمام برآمدی آمدنی کے برابر ہے۔

2019 میں 2.35 ملین سلواڈورین امریکہ میں رہتے تھے اور تمام گھرانوں میں سے تقریباً ایک تہائی نے ترسیلات زر وصول کیں۔

امریکہ میں رہنے والے سلواڈورینز کی طرف سے بھیجی جانے والی ترسیلات جو کہ ایل سلواڈور میں خاندان کے افراد کو بھیجی جاتی ہیں، غیر ملکی آمدنی کا ایک بڑا ذریعہ ہیں اور تجارتی خسارے کو پورا کرتی ہیں۔

2000 کی دہائی کے اوائل سے ترسیلات زر میں مسلسل اضافہ ہوا ہے، جو کہ 2006 میں 3.32 بلین ڈالر یا جی ڈی پی کے تقریباً 16.2فیصد سے بڑھ کر، تقریباً 6 بلین ڈالر (2019 میں جی ڈی پی کا تقریباً 20 فیصد جو ورلڈ بینک کے مطابق دنیا کی بلند ترین شرحوں میں سے ایک ہے)۔

وسطی امریکی ملک ال سلواڈور میں جرائم پیشہ گروپوں کے درمیان گينگ وار کے سبب قتل اور غارت گری ایک عام بات تھی۔

صدر بوکیل نے مارچ 2022 میں ’گینگز کے خلاف جنگ‘ کا اعلان کرتے ہوئے ہنگامی اقدامات کو منظور کیا تھا جس میں کئی بار توسیع ہو چکی ہے۔

ہنگامی اقدامات متنازع رہے ہیں کیونکہ وہ کچھ آئینی حقوق کو محدود کرتے ہیں، جیسے کہ سکیورٹی فورسز کو بغیر وارنٹ مشتبہ افراد کو گرفتار کرنے کی اجازت دینا۔

انسداد جرائم کی مہم میں 64 ہزار سے زائد مشتبہ افراد کو گرفتار کیا گیا ہے۔

انسانی حقوق کی تنظیموں کا کہنا ہے کہ بے گناہ لوگوں کو پالیسی میں پھنسایا گیا ہے، لیکن بوکیل کا گینگ مخالف دباؤ سیلواڈور کے لوگوں میں مقبول ہے۔


Summary: عوامی جمہوریہ چین میں تاریخی اصلاحات نے ملک کو غربت اور تنہائی سے نکال کر دنیا کی مضبوط معیشتوں کی صف میں کس طرح لا کھڑا کیا۔ چین کے قیام کی 70 ویں سالگرہ کے موقع پر پڑھیئے یہ دلچسپ تحریر۔

چین کو تنہائی سے نکل کر دنیا کی بڑی اقتصادی طاقتوں کی صف میں کھڑا ہونے میں 70 برس سے کم کا عرصہ لگا ہے۔

عوامی جمہوریہ چین کے قیام کی 70ویں سالگرہ کے موقع پر ہم جائزہ لیں گے کہ معاشی اصلاحات کے عمل سے دولت غیرمعمولی صورت میں کیسے پھیلی اور عدم مساوات کی جڑیں کیسے گہری ہوئیں۔

بی ڈی ایس کے چیف اکانومسٹ کرس لیونگ کا کہنا ہے کہ ’جب کمیونسٹ پارٹی اقتدار میں آئی تو چین انتہائی غریب تھا۔‘

’نہ کسی سے تجارتی تعلقات تھے، نہ سفارتی تعلقات، خود انحصاری کے سوا کوئی چارہ نہ تھا۔‘

گزشتہ چالیس برس کے دوران چین نے منڈی میں انتہائی اہم اصلاحات کو سلسلہ وار متعارف کروایا ہے جس سے تجارتی راستے ہموار ہوئے ہیں اور سرمایہ کاری آئی ہے۔ اس کا نتیجہ یہ ہوا کہ کروڑوں لوگ غربت کی دلدل سے نکل آئے۔

سنہ 1950 کی دہائی نے 20ویں صدی کی سب سے بڑی انسانی تباہی دیکھی۔ چین کی زرعی معیشت کو صنعتی معیشت میں تیزی سے بدلنے کی ماؤ زے تُنگ کی پالیسی ناکام ہو گئی جس کے نتیجے میں سنہ 1959-1961 کے عشرے میں 10 سے 40 ملین افراد ہلاک ہوئے۔ یہ انسانی تاریخ کا سب سے بڑا قحط تھا۔

اس کے بعد ساٹھ کی دہائی میں ثقافتی انقلاب نے معاشی خلل پیدا کیا۔ اس مہم کے ذریعے ماؤ کمیونسٹ پارٹی کی صفوں سے مخالفین کا صفایا کرنا چاہتے تھے، مگر اس سے قوم کا سماجی شیزاہ بکھر کر رہ گیا۔

تاہم 1976 میں ماؤ کے انتقال کے بعد ڈینگ ژیاؤ پنگ کی طرف سے شروع کی گئی اصلاحات نے معیشت کی شکل بدلنا شروع کر دی۔  کسانوں کو خود اپنی زمین پر کھیتی باڑی کی اجازت ملی جس سے معیار زندگی بلند ہوا اور خوراک کی کمی بھی دور ہوئی۔

1979 میں چین اور امریکہ کے درمیان معمول کے سفارتی تعلقات کی بحالی کے بعد بیرونی سرمایہ کاری کے لیے راستہ کھولا گیا۔ سستی لیبر اور سہولیات کا فائدہ اٹھانے کے لیے بیرونی سرمایہ کاری کی ریل پیل ہو گئی۔

سٹینڈرڈ چارٹرڈ بینک کے گلوبل چیف اکانومسٹ ڈیوڈ مین کا کہنا ہے کہ ’1970 کی دہائی کے آخر سے آگے ہم نے جو دیکھا ہے وہ بلا شبہ دنیا کی کسی بھی اقتصادی تاریخ کا سب سے متاثر کن معجزہ ہے۔‘

2001 میں چین نے ورلڈ ٹریڈ آرگنائزیشن میں شمولیت اختیار کر لی جس سے اسے مزید فائدہ ہوا۔ دوسرے ممالک کے ساتھ تجارتی تعلقات میں آسانیاں پیدا ہوئیں، بہت سی رکاوٹیں دور ہو گئیں اور جلد ہی چینی مصنوعات دنیا بھر میں پھیل گئیں۔

ڈیوڈ مین کے مطابق ’چین دنیا کی ورکشاپ بن گیا۔‘

لندن سکول آف اکنامکس کے 1978 کے اعداد و شمار کے مطابق اس کی برآمدات 10 ارب ڈالر تھیں جو دنیا کی تجارت کے ایک فیصد سے بھی کم تھیں۔

1985 تک یہ بڑھ کر 25 ارب ڈالر کی ہو چکی تھیں، اس کے بعد تقریباً دو دہائیوں میں ان کی مالیت  4.3  ٹرلین ڈالر تک پہنچ چکی تھی اور اس طرح چین دنیا کا اشیاء میں تجارت کرنے والا سب سے بڑا ملک بن چکا تھا۔

اقتصادی اصلاحات نے کروڑوں چینی شہریوں کی زندگی بدل دی۔ عالمی بنک کے اعداد و شمار کے مطابق 85 کروڑ افراد کو غربت سے نکالا گیا اور 2020 تک ملک میں غربت مکمل طور پر ختم ہو نے جا رہی ہے۔

اس کے ساتھ ساتھ شرح خواندگی میں بھی بہتری آئی ہے۔ سٹینڈرڈ چارٹرڈ کے مطابق سن 2030 تک چین کی 27 فیصد ورک فورس یونیورسٹی کی تعلیم سے آراستہ ہو گی اور آجکل جرمنی میں یہی شرح ہے۔

اس سب کے باوجود چین کی اقتصادی ترقی کے ثمرات اس کی تمام آبادی تک نہیں پہنچے۔ ایک طرف انتہائی امیر لوگ اور تیزی سے ابھرتی ہوئی مڈل کلاس ہے تو دوسری طرف غریب دیہاتی آبادیاں اور کم  ہنر جاننے والی بڑی عمر کی ورک فورس۔

دیہات اور شہروں میں خاص طور پر فرق بہت بڑھ گیا ہے۔ ڈیوڈ مین کا کہنا ہے کہ تمام معیشت ترقی یافتہ نہیں ہے بلکہ مختلف حصوں میں بہت فرق ہے۔

عالمی بینک کا کہنا ہے کہ چین کی فی کس آمدنی اب بھی ترقی پذیر ممالک والی ہے اور ترقی یافتہ ممالک کی اوسط سے ایک چوتھائی سے بھی کم ہے۔

چین کی سالانہ اوسط فی کس آمدنی تقریباً 10 ہزار ڈالر ہے جبکہ امریکہ میں یہ 62 ہزار ڈالر ہے.

چین میں اب ترقی کی رفتار سست ہو رہی ہے۔  برسوں سے وہ کوشش کر رہا ہے کہ وہ اپنی ترقی کا انحصار برآمدات سے ہٹا کر ملک کے اندر کھپت پر کر دے۔ اسے نئے چیلنجوں کا سامنا ہے کیونکہ عالمی سطح پر اس کی مصنوعات کی مانگ کم ہو رہی ہے اور اس کے ساتھ ساتھ اس کی امریکہ کے ساتھ تجارتی جنگ بھی جاری ہے۔

لیکن اس سب کے باوجود بھی اگر اس کی ترقی کی شرح  5 سے 6 فیصد کے درمیان رہتی ہے، چین دنیا میں عالمی اقتصادی ترقی کا سب سے طاقتور انجن ہو گا۔

ڈیوڈ مین کا کہنا ہے کہ اس رفتار کے ہوتے ہوئے عالمی ترقی کا 35 فیصد حصہ چین کا ہو گا جو اسے امریکہ کے مقابلے میں عالمی ترقی کے لیے تین گنا زیادہ اہم ملک بنا دے گا۔

چین عالمی معاشی ترقی میں ایک نیا محاذ قائم کر رہا ہے۔ ملک میں قوم سازی کا ایک نیا باب کھل رہا ہے جس میں بیلٹ اینڈ روڈ اِنیشی ایٹیو جیسے عالمی پیمانے کے منصوبے کے تحت سرمایہ کاری کی ایک لہڑ اٹھائی جا رہی ہے۔

سلک روڈ یا شاہراہ ریشم کا مقصد دینا کی تقریباً آدھی آبادی اور عالمی جی ڈی پی کے پانچویں حصے کو دنیا بھر میں تجارت اور سرمایہ کاری کے ذریعے مربوط کرنا ہے۔


Summary: یزیدی مذہب کا سب سے مقدس مقام ’لالش‘ شمالی عراق میں خودمختار علاقے کردستان کے دارالحکومت اربیل سے 125 کلو میٹر شمال مشرق کی جانب واقع ہے۔ پوری دنیا میں اس مذہب کے قریب سات لاکھ ماننے والے ہیں۔

یزیدی مذہب کا سب سے مقدس مقام ’لالش‘ شمالی عراق میں خودمختار علاقے کردستان کے دارالحکومت اربیل سے 125 کلومیٹر شمال مشرق کی جانب واقع ہے۔ پوری دنیا میں اس مذہب کے قریب سات لاکھ ماننے والے ہیں۔

اس مقام پر آنے والے سیاحوں کے لیے ڈائریکٹر آف وزیٹر ریلیشنز لقمان محمود نے کہا کہ ’یزیدیوں کے لیے لالش اتنا ہی مقدس ہے جتنا مکہ اور یروشلم اسلام، عیسائیت اور یہودیت کے ماننے والوں کے لیے ہے۔‘

اس چار ہزار سال پرانے مقام پر کوئی بھی آ سکتا ہے۔ یہاں متعدد عبادت گاہوں کے ساتھ یزیدیت کے بانی شیخ عدی بن مسافر کا مقبرہ بھی ہے۔

یزیدیت کی شروعات کہاں سے ہوئی، یہ معاملہ متنازع ہے۔ تاہم خیال ہے کہ یہ مذہب سات ہزار سے زیادہ برس پرانا ہے۔ وقت کے ساتھ اس میں زرتشتی، صوفی تصوف، عیسائیت اور یہودیت کے مختلف عناصر شامل کیے گئے ہیں۔

اس مذہب کا مرکزی عقیدہ یہ ہے کہ ایک خدا ہے جس نے انسانوں کو تخلیق کیا جبکہ باقی جاندار سات فرشتوں نے بنائے جن کی سربراہی مور فرشتہ ’ملک طاؤس‘ کرتے ہیں۔

محمود نے بتایا کہ ’یزیدیت کا اہم عقیدہ یہ بھی ہے کہ ہم قدرتی دنیا کے ساتھ جڑے ہیں۔ قدرت کی قدیم عبادتوں میں بھی اس کی بنیادیں ملتی ہیں۔¬

’عبادت گاہ کے دروازے پر سیاہ سانپ قدرت کے احترام کی علامت ہے۔ ہم کبھی سانپ کو مارتے نہیں، خواہ وہ زہریلا ہو۔‘

یزیدیوں کے لیے سانپ ایک اہم علامت ہے۔ ان کا خیال ہے کہ جب حضرت نوح کی کشتی کوہ ارارات پر ٹھہری تو ایک سانپ نے اپنے جسم سے اس کے سوراخ کو بھر دیا اور کشتی پر سوار تمام جانداروں کو ڈوبنے سے بچایا۔

جیسے مسلمان مکہ کی زیارت کرتے ہیں ویسے ہی یزیدی زندگی میں کم از کم ایک بار لالش کا دورہ کرنے کی کوشش کرتے ہیں۔ عراق یا کردستان میں رہنے والے سال میں کم از کم ایک بار یہاں کی زیارت کرتے ہیں۔

عقیدت مندوں اور دیگرافراد  کو اس عمارت میں داخلے کے لیے سادہ لباس پہننا ہوتا ہے اور مقدس مقام کے احترام میں ننگے پاؤں چلنا ہوتا ہے۔

یزیدی روایت کے مطابق عمارت کے ستونوں اور درختوں پر ریشم کے کپڑے کی گرہ باندھی جاتی ہے۔ مختلف رنگ سات فرشتوں کی نمائندگی کرتے ہیں جبکہ ہر گرہ عبادات کو نمایاں کرتی ہے۔ یزیدیوں کا ماننا ہے کہ پچھلے عقیدت مندوں کی گرہ کھولنے کا مطلب ہو گا کہ اس کی تمام خواہشات پوری ہوئیں۔

لالش میں 25 مستقل رہائشی ہیں۔ اس میں ایک پادری، مختلف راہب، نن اور ’گھر کے غلام‘ شامل ہیں جو صفائی ستھرائی، مرمت، باغات کی دیکھ بھال سمیت مختلف کاموں کے ذمہ دار ہیں۔ وہ اخروٹ اور زیتون کے درختوں کا خیال رکھتے ہیں اور زیارت کرنے والوں کے لیے مٹی جمع کرتے ہیں۔

یہ کہا جاتا ہے کہ ہر یزیدی کے پاس لالش کی مٹی ہونی چاہیے جو وہ خوش قسمتی کی علامت کے طور پر اپنے ساتھ رکھتا ہے۔ یہ مٹی یزیدیوں کی آخری رسومات کا بھی حصہ ہیں۔ مٹی اور مقدس پانی کا مرکب بنا کر اسے مرنے والے شخص کے منھ، کانوں اور آنکھیں کے سامنے رکھا جاتا ہے۔ تابوت میں سکے بھی رکھے جاتے ہیں تاکہ مرنے کے بعد ایک شخص کے پاس جنت میں خرچ کرنے کے لیے پیسے ہوں، جو کہ بابل دور کی قدیم روایت بھی ہے۔

گھر کی دیکھ بھال کرنے والے ’غلام‘ بیماروں کے لیے شفا، مرنے والوں کی مغفرت اور زندگی میں خوش قسمتی کے لیے سفید دھاگے جلاتے ہیں۔

لالش کے جنگلات سے حاصل کردہ زیتون کو لڑکی کے بیرلز میں پیروں سے پیسا جاتا ہے اور اس کا تیل یہاں موجود غاروں میں مٹی کے برتنوں میں محفوظ رکھا جاتا ہے۔ اس  زیتون کا تیل مقدس عبادات کا حصہ ہے۔

یزیدی لوگ دن میں کم از کم دو بار سورج کی جانب رُخ کر کے عبادت کرتے ہیں، صبح اور مغرب کے اوقات ہیں۔ مغرب کے وقت زیتون کے تیل کے 365 چراخ جلائے جاتے ہیں، ہر چراخ سال کے ایک دن کی علامت ہے۔ یہ چراغ سورج اور خدا کی روشنی کی عکاسی کرتے ہیں۔

اس مذہب میں روشنی کا بھی اہم کردار ہے۔ مرنے پر بھی یزیدیوں کو سورج کی جانب رُخ کے ساتھ دفن کیا جاتا ہے۔

یزیدیوں کے عقائد کو غیر روایتی جان کر ان پر تشدد کی طویل تاریخ بھی ہے۔ محمود بتاتے ہیں کہ ’یہ سلطنت عثمانیہ کے بانی عثمان اول کے دور میں شروع ہوا۔ ہم اس کے بعد سے نسل کشی کے 70 سے زیادہ مختلف ادوار گن سکتے ہیں۔ حالیہ تاریخ میں صدام حسین اور (نام نہاد) دولت اسلامیہ نے ایسا کیا۔‘

محمود بتاتے ہیں کہ یزیدی مرد جو ’جمادانی‘ نامی پگڑی پہنتے ہیں وہ سفید رنگ کی ہوا کرتی تھی مگر جب لالش میں یہ سرخ اور سفید رنگ کی ہے جو یزیدیوں کے قتل عام کی علامت ہے۔ ’روایتی لباس سے ہم ان کا احترام کرتے ہیں جنھیں ہم نے کھو دیا۔ یہ ہماری روایات کو قائم رکھنے کا بھی طریقہ ہے۔‘

یزیدیوں کے لیے جمعے کا دن مقدس ہے۔ اس روز لالش میں لوگ وسیع پیمانے پر جمع ہو کر عبادت کرتے ہیں اور سماجی سرگرمیاں ہوتی ہیں۔ لقمان کی بیوی عدی محمود نے کہا کہ وہ کھانا انھیں ایک ساتھ جمع کرتا ہے۔ انھوں نے مجھے ہی دوپہر کے کھانے کی دعوت پر مدعو کیا۔

کھلے کچن میں انھوں نے ایک دوسری خاتون کی مدد کے ساتھ مٹن کے کھانے تیار کیے۔

عدی نے مہمان نوازی کے دوران بتایا کہ یزیدی برداری میں مذہب کی تبدیلی یا دوسرے عقائد میں شادی کی اجازت نہیں۔ ’ہم اسی صورت اس مذہب کو خالص رکھ سکتے ہیں اور اپنے انداز زندگی کو قائم رکھ سکتے ہیں۔‘

ان کا کہنا تھا کہ ’اس سے ہماری روحیں پُرمن رہتی ہیں اور ہم حالات کا مقابلہ کرنے کے قابل ہوتے ہیں۔ گہری بنیایں نہ ہوں تو درخت گِر جاتے ہیں۔ یزیدیت کے ساتھ بھی ایسا ہی ہے۔‘


Summary: امریکہ میں ایک 13 برس کے نوعمر نے 40 سال پرانی گیم ٹیٹرس کو ہرا کر ایک ایسا کارنامہ سر انجام دیا ہے جو اس سے قبل صرف مصنوعی ذہانت سے تو ممکن تھا مگر انسانوں کے لیے اسے ناممکن ہی سمجھا جاتا رہا۔

یہ ایک ایسا کارنامہ تھا جس کا حصول کئی دہائیوں تک ناممکن سمجھا جاتا تھا۔

2023 کے آخر میں ایک 13 سالہ امریکی ولیس گبسن جنھیں انٹرنیٹ پر ’بلیو سکوٹی‘ کے نام سے جانا جاتا ہے نے ٹیٹریس کے نینٹینڈو ورژن کی گیم جیت لی ہے، جو پہلی بار سنہ 1989 میں ریلیز ہوئی تھی۔

ٹیٹرس کے پہلے ورژن کے ڈیزائنرز نے سوچا کہ کوئی بھی ایسا نہیں کر سکتا۔

گیم کو ڈیزائن کیا گیا ہے تاکہ ہم کھیلنا بند نہ کریں۔ اس کے بلاک اس وقت تک تیزی سے گرتے ہیں جب تک کہ کھلاڑی مغلوب نہ ہو جائے۔

گیم جیتنے کے لیے آپ کو سکور کو اتنا زیادہ کرنا ہوتا ہے کہ وہ گیم کی میموری کو اوورلوڈ کر کے ’کریش‘ کر دے۔

ایسے میں جب کمپیوٹر کی یادداشت آگے نہیں بڑھتی تو پھر یہ گیم کھیلنے والا فاتح بن جاتا ہے۔

علمی سائنس کے ایک پروفیسر کے طور پر میں اس بات میں دلچسپی رکھتا ہوں کہ لوگ کس طرح مہارت حاصل کرتے ہیں، خاص طور پر ویڈیو گیمز میں، اس لیے جب ولیس گبسن نے یہ شاندار کارنامہ انجام دیا، تو انھوں نے فوری طور پر میری توجہ اس جانب مبذول کروا لی۔

انھوں نے جس طرح سے یہ کیا وہ ہمیں اس بارے میں بہت کچھ بتاتا ہے کہ ڈیجیٹل دور میں انسانی کارکردگی کی حدود کس طرح بدل رہی ہیں۔

اس سے پہلے صرف مصنوعی ذہانت ہی نینٹینڈو کے لیے اپنے ورژن میں ٹیٹریس کو شکست دینے میں کامیاب رہی تھی۔

وہ خاص طور پر ڈیزائن کیا گیا پروگرام، تقریباً فوری طور پر، ٹیٹریس کی حرکات کو سمجھنے اور عمل کے ساتھ فوری جواب دینے کے قابل تھا۔

وہ تھکے بغیر اور کوئی غلطی کیے بغیر ان حدود سے بہت آگے جا کر کھیلا جو انسان کر سکتا ہے۔

اس وقت سنہ 2021 میں مصنوعی ذہانت گیم کی وہ سٹیجز کھیلنے میں کامیاب ہوا جو اس سے پہلے انسانوں نے دریافت نہیں کی تھیں۔

ٹیٹریس کا کھیل اگلے مراحل میں تیز سے تیز تر ہو جاتا ہے اور رفتار سٹیج 29 پر اچانک دوگنی ہو جاتی ہے، اس سطح پر چند ہی گیمرز پہنچتے ہیں۔

ولیس گبسن نے 21 دسمبر 2023 کو ٹیٹریس کے ساتھ اپنی جنگ کو لائیو سٹریم کیا اور 40 منٹ تک تیز رفتاری سے کھیلے۔

انھوں نے سکورنگ کے نئے عالمی ریکارڈ قائم کیے، متعدد لیولز کھیلے اور تمامم قطاریں صاف کرنے میں کامیاب ہوئے۔

آخر میں انھیں یہ بڑی خبر ملی کہ انھوں نے ناممکن کو ممکن بنا لیا ہے اور وہ اس کھیل کے فاتح بن چکے ہیں۔

کامیابی حقیقی تھی لیکن اس کی اہمیت کلاسک آرکیڈ گیمز اور ان کے مداحوں کے دائرے سے کہیں زیادہ ہے۔

ولیس گبسن نے کیا کیا اور اس نے یہ کیسے کیا؟ یہ بظاہر تو بہت عام سی بات معلوم ہوتی ہے لیکن لوگ کیسے سیکھتے ہیں اور انسانی کارکردگی کی حدود کو کس طرح دھکیلتے ہیں یہ بہت اہم ہوتا ہے۔

یہ سمجھنے کے لیے کہ کیوں آپ کو ذہن میں رکھنا ہو گا کہ ٹیٹرس ایک کمیونٹی کے ساتھ ساتھ ایک گیم بھی ہے۔

جب گبسن نے گیمنگ شروع کی تو وہ صرف ایک پرانے کنسول پر نہیں کھیلتے تھے بلکہ وہ ایک گروپ کا حصہ بن چکے تھے۔

ننٹینڈو پر ہزاروں سرشار ٹیٹریس کھلاڑی ہیں۔ گیمرز کے علاوہ سٹریمرز، بلاگرز، حکمت عملی پر بحث کرنے والے نظریہ ساز اور ریکارڈ توڑنے والے ایک دوسرے پر سبقت لے جانے کے لیے بیتاب ہوتے ہیں۔

یہاں تک کہ کلاسک ٹیٹریس ورلڈ چیمپیئن شپ بھی ہے جو ہر سال پورٹ لینڈ امریکہ میں منعقد ہوتی ہے۔

ٹیٹریس اس لیے مشہور ہے کہ یہ کھیلنے والوں کو اپنے اندر محو کر لیتی ہے تاہم یہ کمیونٹی ہے جو اس بات کی ضمانت دیتی ہے کہ نئے کھلاڑی بہت سے متبادل موجود ہونے کے باوجود اس گیم میں کھو جاتے ہیں۔

کمیونٹیز حوصلہ افزائی اور انسانی صلاحیت کو تیز کرنے کے لیے ایک اور اہم جذبہ فراہم کرتی ہیں۔

یہ خیالات اور تجربات کی تجربہ گاہیں بھی ہیں، جہاں مختلف لوگ نئی چیزیں آزما سکتے ہیں اور اپنی کامیابیاں تقسیم کر سکتے ہیں۔

سائنس دان اس سماجی تعلیم کا مطالعہ ’ثقافتی ارتقا‘ کے لیبل کے تحت کرتے ہیں۔

اگرچہ کچھ دوسرے جانور بھی ایسا کرتے ہیں لیکن انسان ان پر سبقت لے جاتے ہیں۔

فوسبری سٹائل کو ہی لیں، ایک ’ہائی جمپ تکنیک‘ جسے ڈک فوسبری نے سنہ 1968 کے اولمپکس میں امریکہ کے لیے طلائی تمغہ جیتا تھا۔

فوسبری کی چھلانگ جس نے انھیں طلائی تمغہ دلوایا وہ 2.24 میٹر کی تھی۔

لیکن یہ اونچائی 2020 کے ٹوکیو اولمپکس میں تمام حریفوں نے حاصل کر لی۔ ان سب نے فوسبری سٹائل استعمال کیا۔

حال ہی میں انٹرنیٹ نے ثقافتی ورثے کو فروغ دیا ہے۔

چاہے کوڈ کرنا سیکھنا ہو یا اپنے ڈش واشر کو ٹھیک کرنے کے بارے میں صرف ایک ویڈیو دیکھنا ہو، کامیاب مثالوں کو کاپی کرنا اور نئے طریقے سیکھنا پہلے سے کہیں زیادہ آسان ہے۔

شطرنج کے انجنوں کی آمد کے بعد سے کھیل کی مہارتوں میں نسلی طور پر بڑے پیمانے پر بہتری آئی ہے، جس سے آج کے کھلاڑی پہلے کے مقابلے میں بہتر کھیل رہے ہیں۔

یہاں تک کہ مجرم بھی سماجی تعلیم کا استعمال کر رہے ہیں۔ حال ہی میں ایک خبر نے ٹک ٹاک کو کاروں کو چوری کرنے کے لیے ایک خاص انداز مییں استعمال کرتے ہوئے چوری کے واقعات میں اضافے کا ذمہ دار ٹھہرایا ہے۔

ٹیٹرس میں ایک اہم اختراع کنٹرولر کو پکڑنے کا ایک نیا طریقہ ہے، جسے ’رولنگ‘ کہا جاتا ہے، جس میں کھلاڑی کی بورڈ کے بالکل اوپر رکھی ہوئی انگلی یا انگوٹھے سے پیڈ کے نیچے مارتے ہیں۔

یہ کھلاڑیوں کو ایک انگلی سے دبانے سے زیادہ تیزی سے کام انجام دینے کی اجازت دیتا ہے۔

اگرچہ ٹیٹریس کی 34 سال کی تاریخ ہے، رولنگ صرف حالیہ برسوں میں مقبول ہوئی ہے اور کمیونٹی میں عام ہو گئی ہے۔

گبسن نے 11 سال کی عمر میں ٹیٹریس کھیلنا شروع کی اور اس تکنیک کا استعمال کیا جس کی مدد سے انھوں نے متعدد ریکارڈ توڑ ڈالے۔

مصنوعی ذہانت کے بارے میں زیادہ تر بحث ان شعبوں پر مرکوز ہے جہاں انسانی مہارتیں متروک ہو سکتی ہیں۔

ہم مسلسل بیرونی حدود کو دیکھتے ہیں اور ان تک پہنچ کر ہم اپنی صلاحیت کو بڑھاتے ہیں لیکن اب مصنوعی ذہانت ہمیں نئی بلندی پر لے جانے کے لیے موجود ہے جیسا کہ گبسن کی ریکارڈ ساز کامیابی نے ظاہر کیا۔


Summary: سری لنکا اس وقت ایک معاشی اور سیاسی بحران سے گزر رہا ہے اور ایسے میں اس ملک کو ایسے کون سے سخت اقدامات ہاتھ اٹھانے ہوں گے جو اسے اس معاشی بحران سے نکال سکتے ہیں۔

’نو ٹائم فار گوتا‘ کیونکہ ہم دنیا بھر میں چیمپیئن ہیں۔

یہ گال فیس گرین کے مقام کی ایک گرم سہہ پہر ہے جو اب سری لنکا میں احتجاجی تحریک کا مرکز بنا ہوا ہے۔ اس احتجاجی گاؤں میں خیموں کے سمندر کے اوپر ایک عورت کی آواز بلند ہوتی ہے، جو منفرد انداز میں گا رہی ہے۔

کئی ماہ سے یہ مظاہرین لاکھوں کی تعداد میں ’ارگالیا موومنٹ‘ میں سب سے آگے رہے ہیں، جسے سنہالی لفظ ’جدوجہد‘ کے نام سے موسوم کیا گیا ہے۔ اس تحریک میں وہ صدر گوتابایا راجا پکشے کے استعفیٰ کا مطالبہ کر رہے تھے۔

سری لنکا کے لوگ انھیں اور ان کے بڑے بھائی سابق صدر مہندا پکشے کو بنیادی طور پر اپنے ملک کی معاشی تباہی کا ذمہ دار ٹھہراتے ہیں۔ تمام توقعات کے برعکس مظاہرین کے مؤقف کی فتح ہوئی ہے۔ گذشتہ ہفتے سری لنکا کے سابق صدر ’گوتا‘ مستعفی ہونے کے بعد ملک سے فرار ہو گئے۔

لیکن اب مشکل وقت کا فیصلہ آن پہنچا ہے: راجا پکشے کے جانے کے بعد کے سیاسی نتائج سے نمٹنا اور کچھ انتہائی مشکل فیصلے کرنا۔

راجا پکشے کی اقتدار اور پھر ملک سے بے دخلی کے بعد اب مظاہرین کی نظریں ملک کے غیر معروف سابق وزیراعظم رانیل وکرما سنگھے پر مرکوز ہو گئی ہیں۔

انھیں راجا پکشے کے قریبی ساتھی کے طور پر دیکھا جا رہا ہے۔ راجا پکشے خاندان دو دہائیوں سے ملک کے سیاہ و سفید کا مالک رہا ہے۔

موجودہ صدر کی لوگوں کی نظر میں وقعت نہ ہونے کے برابر ہے۔ وکرما سنگھے ماضی میں بھی صدارتی مہمات میں ناکام رہے اور سنہ 2020 میں پارلیمنٹ میں اپنی ہی نشست سے ہاتھ دھو بیٹھے تھے۔ انھیں اب صدارتی عہدہ ملنا محض غیرمعمولی حالات کی وجہ سے ممکن ہو سکا ہے جب راجا پکشے نے جلدی میں استعفیٰ دیا تو پھر ایسے میں انھیں عبوری صدر مقرر کر دیا گیا۔

گذشتہ بدھ کو ہزاروں سری لنکن شہریوں نے وزیراعظم کے آفس کا گھیراؤ کیا۔ گال فیس گرین کے مقام پر جہاں گوتا گھر جاؤ کا نعرہ کئی ماہ سے بلند ہوتا رہا اب رانیل گھر جاؤ میں بدل رہا ہے۔

احتجاج کے دوران اکثر مظاہرین نے رانیل گو ہوم کی پٹیاں باندھ رکھی ہیں

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

وکرما سنگھے نے تاہم قانونی طریقہ کار پر عمل کرنے کے عزم کا اظہار کیا اور بدھ تک اس عہدے پر رہنے کا اعلان کیا جب پارلیمنٹ ایک نئے صدر کا انتخاب کرے گی۔

بہت سے مبصرین کی رائے میں وہ راجا پکشے کی حکمراں جماعت پیپلز فرنٹ کی حمایت سے صدارتی دوڑ میں کامیاب ہو سکتے ہیں۔

وکرماسنگھے چھ بار ملک کے وزیراعظم رہ چکے ہیں مگر ایک بار بھی اپنی مدت مکمل نہیں کر سکے۔ انھیں بدعنوانی جیسے الزامات کا سامنا رہا۔ یہ کہا جا سکتا ہے کہ وہ اچھی شہرت کے حامل نہیں ہیں۔

تاہم انھیں ملک چلانے کا تجربہ ہے اور ان کے بارے میں خیال کیا جاتا ہے کہ انھیں ارکان اسمبلی کی اکثریت کا اعتماد بھی حاصل ہے، جو ملک میں استحکام اور جمہوریت کا تسلسل چاہتے ہیں۔

کچھ اور لوگ بھی ہیں جو کامیاب ہو کر اقتدار میں آنے کے دعوے دار ہیں، جن میں سرفہرست قائد حزب اختلاف ساجیتھ پریماداسا اور حکمراں جماعت کے ہی ایک اور رکن پارلیمنٹ دلاس الہاپیروما ہیں۔ ایک جماعت سے دو صدارتی امیدوار ہونے کا مطلب ووٹ کی تقسیم کی صورت میں سامنے آ سکتا ہے، جس سے وکرماسنگھے کو فائدہ ہو سکتا ہے۔

سری لنکا میں خطرے کی گھنٹی بج رہی ہے۔ ملک کے مرکزی بینک نے بی بی سی کو بتایا کو ان کے پاس اتنا زرمبادلہ نہیں ہے کہ وہ اس ماہ کے آخر میں تیل خرید سکیں۔

ملک کو فوری طور پر ایک ایسے حکمران کی ضرورت ہے جو اپنے قرضوں کے انتہائی ضروری بیل آؤٹ کے لیے بین الاقوامی مالیاتی فنڈ سے بات چیت کرے۔

کیا مظاہرین کوئی سمجھوتہ کر سکتے ہیں، اور معاشی بحران سے نکلنے کے لیے وکرما سنگھے کو فی الحال قبول کر سکتے ہیں؟ بی بی سی نے جتنے بھی مظاہرین سے گذشتہ ہفتے بات کی ان میں سے ہر ایک نے اس سوال کا نفی میں جواب دیا ہے۔

وکرماسنگھے کی ساکھ اتنی متاثر ہے کہ یہ مظاہرین انھیں اب اقتدار میں نہیں دیکھنا چاہتے۔

یونیورسٹی کی طالبہ انجلی واندوراگالا نے بتایا کہ ’وہ (وکرماسنگھے) یہ کہتے ہوئے اقتدار میں آئے تھے کہ وہ راجا پکشے سمیت سب کا احتساب کریں گے۔ لیکن انھوں نے ایسا کچھ نہیں کیا۔ یہ سوچنا مضحکہ خیز ہے کہ لوگ دوبارہ ان پر بھروسہ کریں گے۔

سنیچر کو احتجاج کی منتظم نزلی حمیم نے اراکین پارلیمنٹ سے مطالبہ کیا کہ وہ لوگوں کی بات سنیں اور وکرماسنگھے کو صدارت کی دوڑ سے باہر رکھیں۔ انھوں نے خبردار کیا کہ ’اگر آپ رانیل وکرماسنگھے کو اگلے انتخابات میں اس ملک کے صدر کے طور پر حمایت کرنے جارہے ہیں تو پھر ایسے میں عوام آپ کی حمایت نہیں کریں گے اور آپ کو یہ یاد رکھنا چاہیے۔‘

مظاہرے کے منتظمین نے اس عزم کا اظہار کیا ہے کہ اگر وکرماسنگھے بدھ کو اقتدار حاصل کر لیتے ہیں تو وہ مظاہرے جاری رکھیں گے۔

اس کے لیے ممکنہ طور پر ایک ہی طریقہ یہ ہے کہ وہ معاشی بحران کو حل کرنے کے قابل ہوں، یا کم از کم فیول کی بلاتعطل فراہمی حاصل کر لے۔ لیکن ایسا راتوں رات نہیں ہوگا۔

کچھ لوگوں کا کہنا ہے کہ مظاہرے صرف ایک ایسے وقت میں رکاوٹ اور توجہ ہٹائیں گے جب ملک کو گڑھے سے نکالنے کے لیے اتحاد کی ضرورت ہے۔

ایک قانون ساز نے گذشتہ ہفتے ایک میٹنگ میں منتظمین کو بتایا کہ ’جو بھی اقتدار میں آئے آرگالیا موومنٹ کو اسے قبول کرنا ہوگا۔ آپ احتجاج جاری نہیں رکھ سکتے۔‘

لیکن اہم سوال یہ ہے کہ کیا احتجاج جاری رکھنے کی کوئی منطق بنتی ہے۔

آراگالیا تحریک کی طاقت اس کی بے قائدانہ احتجاج اور اس میں شامل عام شہری رہے ہیں۔ یہ خود بخود بڑے پیمانے پر شروع ہونے والی بغاوتوں کو بہتر بنا دیتی ہے لیکن ایسی تحریک کے خاتمے کی پیشن گوئی یا اسے قابو کرنا مشکل ہو جاتا ہے۔

گذشتہ چند مہینوں میں پُرامن مارچ فوج اور پولیس کے ساتھ انتشار انگیز جھڑپوں میں تبدیل ہو گئے ہیں۔ صرف گذشتہ ہفتے کے دوران مظاہرین نے صدر اور وزیر اعظم کی سرکاری رہائش گاہوں پر دھاوا بول دیا، صدارتی سیکریٹریٹ کی عمارت پر قبضہ کر لیا اور پارلیمنٹ میں داخل ہونے کی کوشش کی۔

اس آرگالیا تحریک کو اب کچھ حلقوں کی جانب سے ردعمل کا سامنا ہے۔

بار ایسوسی ایشن نے گذشتہ ہفتے مظاہرین سے وزیر اعظم کا دفتر خالی کرنے کی التجا کرتے ہوئے کہا کہ وہ ’لاقانونیت یا انارکی کی صورتحال‘ کی حمایت نہیں کرے گی۔ ایک ایمبولنس سروس نے شکایت کی کہ افراتفری کے دوران ان کی گاڑیوں پر حملہ کیا گیا، جب وہ مریضوں کو ہسپتال پہنچانے کے لیے لے کر جا رہے تھے۔

کچھ شہریوں کا کہنا ہے کہ مظاہرین نے سری لنکا کے اداروں کے تقدس کو پامال کیا ہے اور ان سرکاری عمارتوں میں زبردستی داخل ہوئے جو ریاستی طاقت کی علامت سمجھی جاتی ہیں۔

مظاہرین کے ساتھ یکجہتی کے طور پر کچھ کاروباری اداروں نے انھیں کچھ بہت ضروری مالی اعانت فراہم کی ہے۔ لیکن وہ اس پر دوبارہ غور کر سکتے ہیں اگر احتجاج طویل ہو جائے اور معیشت کے عدم استحکام میں اضافہ ہو۔

بی بی سی کے مشاہدے میں یہ بات آئی ہے کہ نجی طور پر، مظاہرے کے منتظمین کو مسلسل خدشہ ہے کہ یہ تحریک مزاحمتی عناصر کی وجہ سے تشدد میں بدل سکتی ہے۔

حالیہ مہینوں میں مظاہرین نے ارکان پارلیمنٹ کے گھروں کے ساتھ ساتھ وکرماسنگھے کی نجی رہائش گاہ اور راجا پکشے کے آبائی گھر کو نذر آتش کیا ہے۔

سیکیورٹی فورسز پر مظاہروں کو روکنے کی کوششوں میں بربریت کا الزام عائد کیا جاتا ہے، جس میں مظاہرین پر گولی چلانا، انھیں بُری طرح زدوکوب کرنا اور بھاری مقدار میں آنسو گیس پھینکنا شامل ہے۔ وہ اب تک سینکڑوں مظاہرین کو زخمی کر چکے ہیں۔

منتظمین اب یہ اُمید کر رہے ہیں کہ جب وہ دباؤ ڈالیں گے تو اس سلسلے میں کمی واقع ہو گی۔

انھوں نے زیادہ تر عمارتیں جن پر وہ قابض تھے خالی کر دی ہیں، اور اب اس بات پر زور دے رہے ہیں کہ وہ صرف پُرامن مظاہروں پر توجہ مرکوز کریں گے۔

بی بی سی کے پوچھے جانے پر کہ کیا ان کے خیال میں احتجاجی تحریک بہت آگے بڑھ گئی ہے، اس احتجاج کے ایک منتظم فادر جیونتھا پیرس نے کہا کہ ’ہم صرف ایک احتجاجی ریلی چاہتے تھے۔ جو ہم نے منعقد کی تھی۔ باقی اس پر ہمارا کوئی کنٹرول نہیں تھا۔‘

ان کے مطابق ’لوگ مایوس ہیں، وہ بدامنی کا شکار ہیں۔ رانیل اس کا براہ راست ذمہ دار ہیں۔‘

انھوں نے کہا کہ وہ غیر پرتشدد مظاہروں کی مختلف شکلوں کا تعاقب کریں گے جیسے مارچ اور ہڑتالوں کے ساتھ ساتھ سرکاری عمارتوں پر قبضہ۔ انھوں نے کہا کہ ’صرف بات یہ ہے کہ ہم عوامی املاک کو کبھی نقصان نہیں پہنچنے دیں گے۔ ہم نہیں چاہتے کہ کسی کو نقصان پہنچے۔‘

لیکن اس سے کوئی فرق نہیں پڑتا ہے کہ آنے والے دنوں اور ہفتوں میں سری لنکا کے سامنے آنے والے مشکل حالات کون سے ہیں، وہ پہلے ہی بہت کچھ حاصل کر چکے ہیں۔

اس بغاوت نے پہلی بار تین بڑی برادریوں۔۔۔ سنہالہ، تمل اور مسلمانوں کو ایک مشترکہ مقصد کے لیے اکٹھا کیا ہے۔ مرد، خواتین، بچے، بُدھ بھکشو، مسیحی، پادری اور راہبہ اور مسلمان تاجر سبھی اس میں شامل ہو گئے ہیں۔

احتجاجی رہنما وساکا جیاویرا نے کہا کہ ’اپنی نوجوان نسلوں کو ہم نے سکھایا ہے کہ وہ پیچھے نہ ہٹیں، آگے بڑھیں گے، وہ تمام مطالبات مانیں گے۔‘

راجا پکشے کے اقتدار کے کئی برس بعد سری لنکا کے عوام نے ناقابل تصور کارنامہ سرانجام دیا ہے۔ انھوں نے اپنے ملک کو راجا پکشے خاندان کی مضبوط گرفت سے باہر نکالا۔

سری لنکا کو راجا پکشے خاندان کی آہنی گرفت سے باہر نکالنے کا ناقابل تصور کام عوامی غصے نے کیا ہے۔

یہ تاریخ میں ایک ایسے لمحے کے طور پر یاد رکھا جائے گا جب عام لوگوں کو اپنے ملک کو آگے لے جانے سے متعلق ایک بڑا مطالبہ کرنے کی ہمت ہوئی تھی۔ سری لنکا کے سیاستدان اب جانتے ہیں کہ اگر وہ کارکردگی نہیں دکھا سکے تو پھر آگے چل کر انھیں کس قسم کے حالات سے گزرنا پڑ سکتا ہے۔


Summary: دہلی پولیس نے جنتر منتر پر ریسلنگ فیڈریشن آف انڈیا کے صدر اور بی جے پی کے رکن پارلیمنٹ برج بھوشن شرن سنگھ کے خلاف احتجاج کرنے والے اولمپک میڈلسٹ پہلوانوں سمیت کئی مظاہرین کو حراست میں لے کر مختلف مقامات پر منتقل کر دیا ہے۔

دہلی پولیس نے جنتر منتر کے مقام پر ریسلنگ فیڈریشن آف انڈیا کے صدر اور بی جے پی کے رکن پارلیمنٹ برج بھوشن شرن سنگھ کے خلاف احتجاج کرنے والے اولمپک میڈلسٹ پہلوانوں سمیت کئی مظاہرین کو حراست میں لے کر مختلف مقامات پر منتقل کر دیا ہے۔

بی بی سی کے نامہ نگار ابھینو گوئل کے مطابق جنتر منتر پر دہلی پولیس کی بھاری نفری موجود ہے اور میڈیا کو بھی احتجاج کے مقام پر پہنچنے کی اجازت نہیں دی جا رہی ہے۔

دہلی پولیس نے وہاں سے دھرنا دے کر احتجاج کرنے والے ریسلرز کے خیموں اور بستروں کو بھی ہٹا دیا ہے اور یہاں بھاری رکاوٹیں لگا دی ہیں۔

جس وقت جنتر منتر پر یہ کارروائی جاری تھی، اس وقت انڈیا کے وزیر اعظم نریندر مودی یہاں سے ڈیڑھ کلومیٹر کے فاصلے پر نو تعمیر شدہ پارلیمنٹ ہاؤس کا افتتاح کر رہے تھے۔

خواتین پہلوانوں نے وزیر اعظم نریندر مودی سے ان کے معاملے میں مداخلت کرنے کی اپیل کی تھی۔ لیکن وزیر اعظم یا حکومت ہند کے کسی وزیر نے ابھی تک اس موضوع پر کچھ نہیں کہا۔

پولیس ٹیمیں پہلوانوں اور مظاہرین کو حراست میں لینے کے بعد مختلف تھانوں میں لے گئی ہیں۔

کئی مظاہرین کو دہلی کے وسنت کنج پولیس سٹیشن میں بھی لایا گیا ہے۔ میرٹھ سے آنے والی ایک خاتون گیتا چودھری نے بی بی سی کو بتایا کہ ’میرٹھ سے ہم پانچ چھ خواتین سنیچر کی رات آٹھ بجے جنتر منتر پر پہلوانوں کی حمایت کے لیے آئی تھیں۔ پولیس میرے باقی ساتھیوں کو مختلف تھانوں میں لے گئی ہے۔‘

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

انھوں نے کہا کہ ’پولیس نے آج جو کیا وہ غلط ہے۔ ہمیں گھسیٹا گیا۔ مودی سرکار آمریت کر رہی ہے، جب تک پہلوانوں کو انصاف نہیں ملتا، ہم گھر واپس نہیں جائیں گے۔‘

دہلی کے وسنت کنج تھانے کے اندر موجود ہریانہ کے رہنے والے ڈاکٹر سکم نین نے بی بی سی ہندی کو بتایا کہ پولیس نے اس تھانے میں تقریباً 20 خواتین اور تقریباً 50 مردوں کو حراست میں رکھا ہوا ہے۔ ’جب تک ہمارے کھلاڑیوں کو انصاف نہیں ملتا ہم اپنا احتجاج جاری رکھیں گے۔ جنتر منتر پر آج حکومت نے بیٹیوں کے ساتھ جو سلوک کیا وہ یاد رکھا جائے گا۔‘

اس سے پہلے ایک ٹویٹ میں ریسلر ساکشی ملک نے کہا تھا کہ ’تمام پہلوانوں اور بوڑھی ماؤں کو حراست میں لینے کے بعد، اب پولیس نے جنتر منتر پر ہمارے مورچے کو اکھاڑنا شروع کر دیا ہے۔ ہمارا سامان اٹھایا جا رہا ہے۔ یہ کیسی غنڈہ گردی ہے؟‘

ساکشی ملک نے ٹوئٹر پر پہلوانوں کے ساتھ بدسلوکی کی ویڈیو بھی شیئر کی ہے۔ اس پر تبصرہ کرتے ہوئے دہلی کے وزیر اعلیٰ اروند کیجریوال نے ٹویٹر پر کہا کہ ’ہمارے کھلاڑیوں کے ساتھ ایسا سلوک، جو ملک کا نام روشن کرتے ہیں، انتہائی غلط اور قابل مذمت ہے۔‘

بھارتیہ جنتا پارٹی کے رکن پارلیمنٹ اور ریسلنگ فیڈریشن آف انڈیا کے صدر برج بھوشن شرن سنگھ پر خواتین ریسلرز نے جنسی ہراسانی سمیت کئی سنگین الزامات عائد کیے ہیں۔ دہلی پولیس ان الزامات کی جانچ کر رہی ہے۔ برج بھوشن اپنے اوپر لگائے گئے تمام الزامات کو مسترد کرتے رہے ہیں۔

میڈیا سے بات کرتے ہوئے اولمپک میڈلسٹ پہلوان بجرنگ پونیا نے کہا کہ ہمارے لوگوں کو حراست میں لیا جا رہا ہے۔ ہریانہ میں، دہلی میں ہمارے لوگ پکڑے گئے ہیں۔

ایک اور ٹویٹ میں ساکشی ملک نے کہا کہ ’یہ انڈین کھیلوں کے لیے ایک افسوسناک دن ہے۔ برج بھوشن، جس نے جنسی استحصال کیا، آج پارلیمنٹ میں بیٹھے ہیں اور ہمیں سڑک پر گھسیٹا جا رہا ہے۔‘

جنتر منتر پر احتجاج کرنے والی خواتین پہلوانوں نے اتوار کو دہلی میں ’مہیلا مہاپنچایت‘ یعنی خواتین کی پنچایت منعقد کرنے کی کال دی تھی۔ انڈیا کے وزیر اعظم نریندر مودی نے اتوار کو ہی نو تعمیر شدہ پارلیمنٹ ہاؤس کا افتتاح کیا ہے۔

پہلوانوں کی کال کے پیش نظر دہلی میں سکیورٹی کے سخت انتظامات کیے گئے تھے اور دہلی جانے والی سڑکوں کو بند کردیا گیا تھا۔

پہلوان ونیش پھوگاٹ کی ایک تصویر بھی سوشل میڈیا پر وائرل ہو رہی ہے جس میں انڈیا کا پرچم تھامے ایک ریسلر  زمین پر گری ہوئی ہیں۔

اس وائرل تصویر کو ٹوئٹر پر شیئر کرتے ہوئے کانگریس جنرل سکریٹری پرینکا گاندھی نے لکھا، ’کھلاڑیوں کے سینے پر لگے تمغے ہمارے ملک کا فخر ہیں۔ ان تمغوں سے کھلاڑیوں کی محنت سے ملک کی عزت میں اضافہ ہوتا ہے۔ بی جے پی حکومت کا غرور اس قدر بڑھ گیا ہے کہ حکومت ہماری خواتین کھلاڑیوں کی آواز کو اپنے جوتوں تلے روند رہی ہے۔ یہ بالکل غلط ہے۔ پورا ملک حکومت کے غرور اور اس ناانصافی کو دیکھ رہا ہے۔‘

مغربی بنگال کی وزیر اعلیٰ ممتا بنرجی نے بھی دہلی پولیس کی کارروائی پر تنقید کی ہے۔

کانگریس نے بھی پریس کانفرنس کرکے پہلوانوں پر کی گئی کارروائی پر سوال اٹھائے ہیں۔ پارٹی کی ترجمان سپریہ شرینتے نے کہا، ’ایک ماہ سے زیادہ وقت سے یہ لڑکیاں پرامن بیٹھی تھیں، آج وہ احتجاج کرنا چاہتی تھیں اور ان کے ساتھ ایسا سلوک کیا گیا۔‘

جب صحافیوں نے شرینٹ سے پوچھا کہ کیا کانگریس اس معاملے پر سیاست کر رہی ہے، تو انھوں نے کہا، ’یہ اس ملک کی نصف آبادی کی شناخت کا سوال ہے، یہ خواتین کے حقوق کا مسئلہ ہے، سیاسی مسئلہ نہیں ہے۔ اپوزیشن کے اتحاد کا مسئلہ ہے، نہ سیاست کا، اس معاملے پر سیاست کرنا ان بیٹیوں کی عزت کو پامال کرنا ہے۔‘

مغربی بنگال کی وزیر اعلیٰ ممتا بنرجی نے ایک ٹویٹ میں کہا، ’ساکشی ملک، ونیش پھوگاٹ اور دیگر پہلوانوں کے ساتھ دہلی پولیس نے بدتمیزی کی ہے۔ ہمارے چیمپئنز کے ساتھ اس طرح کا سلوک شرمناک ہے۔ جمہوریت رواداری میں رہتی ہے لیکن مطلق العنان قوتیں اختلاف رائے کو دباتی ہیں اور پروان چڑھتی ہیں۔ عدم برداشت، میں پہلوانوں کے ساتھ کھڑا ہوں اور دہلی پولیس سے مطالبہ کرتی ہوں کہ انھیں فوری رہا کیا جائے۔‘

پہلوانوں کے خلاف کارروائی کے بعد تنقید کے جواب میں دہلی پولیس نے بھی اپنا موقف پیش کیا ہے۔

دہلی پولیس کے سپیشل سی پی دیپیندر پاٹھک نے بتایا کہ ’جن لوگوں نے رکاوٹیں توڑ کر آگے جانے کی کوشش کی انھیں روک کر یہاں سے دوسری جگہ لے جایا گیا۔‘

انھوں نے کہا کہ ’باقی قانونی کارروائی کیا ہوگی، کیا خلاف ورزیاں ہوئیں اس کا جائزہ لینے کے بعد مزید قانونی کارروائی کی جائے گی۔‘

اسی دوران خبر رساں ایجنسی پی ٹی آئی کے مطابق دہلی پولس نے ونیش پھوگاٹ، ساکشی ملک اور بجرنگ پونیا کو امن و امان کی خلاف ورزی کے الزام میں حراست میں لے لیا۔


Summary: پاکستان میں خواجہ سرا کمیونٹی کے علاوہ ایسے بنگالی اور افغان پناہ گزین جن کے پاس شناختی کارڈ یا پی او آر کارڈ نہیں، کے لیے کورونا وائرس سے بچاؤ کی ویکسین کا کوئی انتطام موجود نہیں۔

میرے لیے کورونا سے بچاؤ کی ویکسین کا کوئی انتظام نہیں کیونکہ میں خواجہ سرا ہوں اور میرا شناختی کارڈ نہیں بنا ہوا۔۔۔ میں پاکستانی بنگالی ہوں مجھے اب تک ویکسین نہیں دی جا سکی کیونکہ میرے پاس پاکستان کا شناختی کارڈ نہیں ہے۔۔۔ میں پاکستان میں موجود افغان پناہ گزین ہوں چونکہ میرے پاس شہریت کی مصدقہ دستاویزات نہیں ہیں اس لیے ویکسین نہیں لگ سکتی۔۔۔

پاکستان میں یہ اور اس طرح کے دیگر افراد جن کے شناختی کارڈ یا پی او آر کارڈ نہیں ہیں یا کسی وجہ سے بلاک کیے جا چکے ہیں اُن کے لیے کورونا وائرس سے بچاؤ کی ویکسین کا انتطام موجود نہیں۔

خواجہ سرا ماہی نے بی بی سی کو بتایا کہ ان کے لیے سب سے بڑی مشکل تو یہ ہے کہ وہ خواجہ سرا ہیں اور پاکستانی معاشرے میں عام حالات میں بھی خواجہ سرا ناصرف انسان نہیں سمجھا جاتا بلکہ دوسرے درجے کا شہری بھی نہیں۔

’میرے پاس پالتو جانور ہیں، میں باقاعدگی سے اُن کی ویکسینیشن کرواتی ہوں تاکہ وہ بیماریوں سے محفوظ رہیں مگر خواجہ سرا ہوتے ہوئے پاکستان میں میرے لیے کورونا سے بچاؤ کی ویکسین نہیں ہے۔‘

ماہی: ہم ویکسین کے لیے کیسے رجسٹر ہو سکتے ہیں حکام نے ابھی تک اس بارے میں مطلع نہیں کیا

پاکستان میں مردم شماری کے مطابق خواجہ سراؤں کی تعداد اکیس ہزار سے زیادہ ہے تاہم خواجہ سراؤں کی مختلف تنظیموں کے مطابق اصل تعداد سرکاری سطح پر بتائی گئی تعداد سے کہیں زیادہ ہے اور اس کی بڑی وجہ یہ ہے کہ خواجہ سراؤں کو شناختی دستاویزات میں اپنی جنس لکھوانے کے لیے بہت سے ثبوت دینے ہوتے ہیں جس کے باعث وہ شناختی کارڈ بنواتے ہی نہیں ہیں۔

اگرچہ پاکستان میں اس حوالے سے کوئی مصدقہ ڈیٹا موجود نہیں ہے کہ کتنے خواجہ سرا شناختی کارڈ سے محروم ہیں تاہم خواجہ سراؤں کی تنظیموں کے مطابق ایسے افراد کی تعداد ہزاروں میں ہے۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

خواجہ سراؤں کی فلاح کے لیے کام کرنے والی غیر سرکاری تنظیم کے عہدیدار تیمور کمال نے بی بی سی کو بتایا کہ اکثر خواجہ سرا بچپن سے ہی اپنا گھر بار چھوڑ کر خواجہ سراؤں کے ڈیروں پر آ جاتے ہیں اس لیے ان کی ولدیت نہیں لکھی جاتی۔

خواجہ سرا ماہی بتاتی ہیں کہ وہ بظاہر لڑکیوں کی طرح ہی ہیں لیکن شہریوں کی رجسٹریشن کا سرکاری محکمہ انھیں جنس کے خانے میں خواجہ سرا لکھوانے کی اجازت نہیں دیتا اور خیبر پختونخوا میں کوئی گھرانہ بھی کسی کو اس کی اجازت نہیں دیتا کہ ان کے گھر میں کوئی خواجہ سرا لکھوائے، اسی لیے شناختی کارڈ نہیں بنائے جاتے۔

ماہی نے بتایا کہ تعلیم کی کمی اور انفارمیشن کے ذرائع نہ ہونے کے باعث ان کی کمیونٹی میں بہت سے خواجہ سراؤں کی یہ رائے ہے کہ ویکسین لگوانے سے کوئی فائدہ نہیں۔

انھوں نے بتایا کہ اُن کی رائے اس سے مختلف ہے مگر چونکہ ان کے پاس شناختی کارڈ نہیں ہے اس لیے وہ ابھی تک اپنے آپ کو ویکسین کے لیے رجسٹر نہیں کروا سکیں ہیں جبکہ حکومت نے بھی اس سلسلے میں ان کی کوئی رہنمائی نہیں کی ہے۔

کراچی میں مقیم بنگالی شہری؟

پاکستان میں مختلف ایسی کمیونیٹیز بستی ہیں جنھیں پاکستانی شہریت کی دستاویزات دستیاب نہیں ہیں، اُن میں پاکستان میں آباد بنگالی شہری بھی ہیں جو دہائیوں سے یہاں مقیم ہیں مگر سرکاری سطح پر انھیں پاکستانی شہری نہیں مانا جاتا ہے اور اسے لیے ان کے شناختی کارڈ بھی نہیں بنائے جاتے۔

کراچی میں بنگالی کمیونٹی کے نمائندے شیخ سراج کے مطابق پاکستان میں مقیم ’پاکستانی بنگالیوں‘ کی تعداد 18 سے 20 لاکھ تک ہے۔

ان کا کہنا تھا کہ اس وقت نادرا نے لگ بھگ چار سے پانچ لاکھ بنگالیوں کے شناختی دستاویزات بلاک کیے ہوئے ہیں جبکہ نئے شناختی دستاویزات کے اجرا پر فی الحال پابندی ہے۔

انھوں نے کہا کہ درپیش صورتحال میں ’کہاں کا کورونا اور کہاں کی ویکسین بس اس امید پر جیے جاتے ہیں کہ اللہ ہی ہمارا تحفظ کرے گا۔‘

انھوں نے بتایا کہ ان کی کمیونٹی کے بیشتر افراد محنت مزدوری کرتے ہیں اور کراچی کی صنعتوں اور فشریز میں زیادہ تر پاکستانی بنگالی نظر آئیں گے لیکن ان کے تحفظ کے لیے انھیں ویکسین کا کوئی منصوبہ نظر نہیں آ رہا۔

انھوں نے کہا کہ ان کے شناختی کارڈ کا مسئلہ پرانا ہے۔ ’سنہ 1998 میں کارڈ بلاک ہوئے پھر پیپلز پارٹی کے دور میں کچھ نہیں ہوا تو سنہ 2013 میں نواز شریف کے دور میں پھر کوششیں کی گئیں لیکن نادرا نے بلاک شناختی کارڈ نہیں کھولے ابھی بھی موجودہ وزیر داخلہ کو خط لکھا ہے کہ وہ ملاقات کا وقت دیں تاکہ اپنے مسائل ان کے سامنے رکھ سکیں۔‘

وہ بتاتے ہیں کہ ’شناختی کارڈز نہ ہونے کی وجہ سے ویکسین نہ لگنے کا معاملہ تو ایک طرف شناختی کارڈ نہ ہونے کے باعث ہماری کمیونٹی کے سینکڑوں نوجوان گھروں میں بیٹھے ہیں، تعلیم حاصل نہیں کر سکتے، روزگار وغیرہ نہیں ہے اور ان کے مسائل بڑھ رہے ہیں۔‘

پاکستانی بنگالیوں کے علاوہ برمی اور بہاری کمیونٹی کے افراد کو بھی اسی نوعیت کی صورتحال کا سامنا ہے جس کی وجہ سے انھیں ویکسین دستیاب نہیں ہے۔

افغان پناہ گزین

پاکستانی حکام کے مطابق ملک میں لگ بھگ 25 لاکھ افغان پناہ گزین موجود ہیں جن میں سے 14 لاکھ ایسے ہیں جن کے پاس پی او آر کارڈز ہیں جبکہ باقی کے پاس کوئی قانونی دستاویز نہیں ہے جس کے باعث انھیں غیر قانونی قرار دیا جاتا ہے۔

حکام کا کہنا ہے کہ صرف ان افغان پناہ گزینوں کو ویکسین دی جا رہی ہے جن کے پاس افغان پاسپورٹ ہیں اس کے علاوہ باقی افغان پناہ گزینوں کے بارے میں کوئی فیصلہ نہیں ہوا۔

ایسے ہی ایک افغان پناہ گزین شہرزاد نے بتایا کہ ان کی ملاقات جمعے کے روز اقوام متحدہ کے ادارہ برائے پناہ گزین کے پاکستان میں نمائندے سے متوقع ہے جس میں ویکسین کے بارے میں بات چیت ہو گی اور امید ہے اس پر عمل درآمد جلد شروع کر دیا جائے گگ۔

صالحہ افغان طالبہ ہیں، اُن کے والد نہیں ہیں جبکہ تین بہنیں اور ایک چھوٹا بھائی ہے۔

صالحہ نے بتایا کہ انھیں نہیں معلوم کے کورونا سے بچاؤ کی ویکسین لگوانی بھی چاہیے کہ نہیں کیونکہ اس بارے میں مختلف باتیں سامنے آ رہی ہیں، لیکن ان کی سوچ یہی ہے کہ جب دنیا بھر میں ویکسین لگا رہے ہیں تو ہم اس سے محروم کیوں ہیں۔

نادرا اور ویکسینیشن سینٹرز میں موجود عملے نے بی بی سی کو بتایا کہ جن افراد کے پاس شناختی کارڈ نہیں انھیں ویکسین نہیں دی جا سکتی اور ایسے افراد کے حوالے سے حکومتی پالیسی کی بابت ابھی تک انھیں مطلع نہیں کیا گیا ہے۔

بی بی سی کے رابطہ کرنے پر وزیراعظم عمران خان کے مشیر برائے صحت فیصل سلطان نے بتایا کہ ’وہ تمام افراد جن کے پاس شناختی کارڈ نہیں ہیں ان کے لیے ویکسینیشن مہیا کرنا ایک چیلنج ہے تاہم اس مسئلے کو حل کرنے اور  ویکسین کی تمام افراد تک دستیابی یقینی بنانے کے لیے ایک طریقہ کار وضع کیا جا رہا ہے۔‘


Summary: پاکستان میں ایک عام صارف کو آج سے ایک لیٹر پیٹرول 159 روپے 86 پیسے میں ملے گا اور ملک میں پیٹرول کی قیمت تاریخ کی بلند ترین سطح پر آ گئی ہے لیکن ان قیمتوں میں اضافے کا عالمی منڈی کی قیمتوں سے کیا تعلق ہے؟

پاکستان کی وفاقی حکومت کی جانب سے گذشتہ شب پیٹرول کی قیمت میں 12 روپے کا اضافہ کیا گیا ہے جس کے بعد یہ تاریخ کی بلند ترین سطح پر آ گئی ہے۔

پیٹرولیم مصنوعات کی قیمتوں میں اضافے کے حوالے سے چہ مگوئیاں تو گذشتہ کئی روز سے جاری تھیں تاہم وزارتِ خزانہ کی جانب سے منگل کی شب قیمتوں میں اضافے کا نوٹیفیکیشن جاری کیا گیا ہے۔

پاکستان میں ایک عام صارف کو آج سے ایک لیٹر پیٹرول 159 روپے 86 پیسے میں ملے گا جبکہ ہائی سپیڈ ڈیزل کی قیمت میں تقریباً 10 روپے کے اضافے کے بعد ایک لیٹر ڈیزل کی قیمت 144 روپے 62 پیسے سے بڑھ کر اب 154 روپے 15 پیسے کر دی گئی ہے۔

مٹی کے تیل کی قیمت میں بھی 10 روپے آٹھ پیسے جبکہ لائٹ ڈیزل آئل کی قیمت میں پونے دس روپے اضافہ کیا گیا ہے۔

منگل کی شب جاری ہونے والے اعلامیے میں کہا گیا ہے کہ بین الاقوامی منڈی میں تیل کی قیمتوں میں مسلسل اضافے کے بعد اس وقت یہ قیمتیں سنہ 2014 کے بعد بلند ترین سطح پر ہیں۔

اعلامیے کے مطابق اس کے باوجود وزیر اعظم عمران خان نے سال کی شروعات میں اوگرا کی سمری کے تحت قیمتوں میں اضافے سے گریز کیا اور عوام کو ریلیف دینے کے لیے پٹرولیم لیوی میں کمی کی اور سیلز ٹیکس زیرو پرسنٹ کر دیا جس کی وجہ سے حکومت کو 35 ارب روپے کا خسارہ اٹھانا پڑا۔

حکومت پیٹرول کی قیمت میں اضافہ کیوں کر رہی ہے جب کہ خود اس کے اپنے رکن اسمبلی شکوہ کر رہے ہیں کہ مہنگائی میں اضافہ ہو گا؟

اس سوال کا جواب حکومتی ترجمان فواد چوہدری نے آج اس وقت دیا جب منگل کے دن وفاقی کابینہ کےاجلاس کے بعد ان سے صحافیوں نے پیٹرول کی قیمتوں میں اضافے پر سوال کیا۔ انھوں نے جواب دیا کہ یہ فیصلہ کابینہ کا نہیں، بلکہ وزارت خزانہ کا ہوتا ہے۔

انھوں نے کہا کہ ’اس وقت جو حالات ہیں ان میں ظاہر ہے اس کے علاوہ اور کیا چارہ ہو گا کہ آپ پیٹرول کی قیمت بڑھائیں گے۔‘

فواد چوہدری نے وضاحت کی کہ ’دیکھیں تیل ہمارے ہاں تو نہیں پیدا ہو رہا۔ اس وقت دنیا میں جو حالات چل رہے ہیں، یوکرین میں اور دنیا ایک دوسرے کے حالات کو متاثر کرتی ہے۔

’یوکرین میں اور اس وقت یورپ میں جو ٹینشن بنی ہوئی ہے، اور امریکہ میں اس کی وجہ سے بین الاقوامی طور پر تیل کی قیمت بڑھ گئی ہے۔ ہم کتنی دیر روک سکتے ہیں۔ ہمارے پاس اربوں روپے تو نہیں ہیں جو ہم روزانہ اس مد میں دے سکیں تو ظاہر ہے قیمتیں بڑھیں گی۔'

حکومت پاکستان کے مالیاتی ڈویژن کی جانب سے جاری کردہ اعلامیہ

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

عالمی منڈی اس وقت خام تیل کی قیمتیں 92 ڈالر فی بیرل پر پہنچ چکی ہیں جس کی دوسری وجوہات کے علاوہ یوکرین کے مسئلے پر عالمی قوتوں کے درمیان بڑھتی ہوئی کشیدگی کو بھی قرار دیا گیا ہے۔

عالمی منڈی میں خام تیل کی موجودہ قیمتیں 2014 کے بعد بلند ترین سطح پر پہنچی ہیں جس کا براہِ راست اثر پاکستان میں بھی پٹرولیم مصنوعات پر آ رہا ہے۔

پاکستان اپنی تیل کی ضروریات کا لگ بھگ 80 فیصد حصہ درآمدی تیل سے پورا کرتا ہے جس میں خام تیل کے علاوہ ڈیزل، پٹرول کی درآمد بھی شامل ہے۔

پاکستان میں تیل کے شعبے کی نمائندہ تنظیم آئل کمپنیز ایڈوائزی کونسل (او سی اے سی) کے سابقہ چیئرمین اور پاکستان ریفائنری کے چیف ایگزیکٹو زاہد میر نے بی بی سی اردو کو بتایا کہ پاکستان میں 15 روز کے بعد تیل کی قیمتوں پر جو نظر ثانی کی جاتی ہے وہ گزرے 15 دنوں میں عالمی منڈی میں پٹرولیم مصنوعات کی قیمتوں کے اوسط نکال کر طے کی جاتی ہیں۔

انھوں نے بتایا کہ گذشتہ ماہ کے اختتام سے لے کر چودہ فروری تک عالمی مارکیٹ میں قیمتوں کا جائزہ لیا جائے تو جہاں خام تیل کی قیمت 92 ڈالر فی بیرل پر پہنچی ہے تو اس کے ساتھ پٹرول کی کی اوسط قیمت 102.6 ڈالر فی بیرل رہی ہے اور اسی طرح ڈیزل کی اوسط قیمت 106.53 رہی ہے۔

زاہد میر نے بتایا کہ پاکستان میں ڈیزل اور پٹرول کی قیمتوں کا تعین عالمی مارکیٹ میں خام تیل کی عالمی منڈی میں قیمتوں کی بجائے تیار ڈیزل و پٹرول کی قیمتوں پر کیا جاتا ہے۔

انھوں نے کہا کہ خام تیل اور ڈیزل و پٹرول کی تیار مصنوعات میں عالمی منڈیوں میں قیمتوں میں فرق ہوتا ہے مثلاً اگر گذشتہ 15 روز کے اعداد و شمار کو دیکھا جائے تو خام تیل کی قیمت 92 ڈالر فی بیرل تھی تو ڈیزل کی قیمت 110 ڈالر فی بیرل تک پہنچ گئی۔

انھوں نے کہا کہ جب اس قیمت میں فریٹ چارجز شامل کیے جاتے ہیں تو اس کی پاکستان میں درآمدی قیمت میں مزید اضافہ ہو جاتا ہے۔

زاہد میر کہتے ہیں کہ یہ بات تو صحیح ہے کہ عالمی منڈی میں قیمتوں میں بہت زیادہ اضافہ دیکھنے میں آیا ہے اور اگر حکومت پاکستان بھی ملک میں قیمت بڑھاتی ہے تو اس کی سمجھ آتی ہے کیونکہ مہنگا ڈیزل و پیٹرول خرید کر اسے سستا نہیں بیچا جا سکتا۔

ان کے مطابق پاکستان میں پٹرولیم مصنوعات کی قیمتیں ابھی بھی بہت سارے ممالک کے مقابلے میں کم ہیں۔

بیرون ملک سے تیل درآمد کرنے کے بعد جب اسے مقامی منڈی میں بیچا جاتا ہے تو اس پر مختلف ٹیکس بھی لگائے جاتے ہیں۔

حکومت کی جانب سے 31 جنوری کو تیل کی مصنوعات کی قیمتوں میں اضافے کی سمری مسترد کی گئی تو حکومت نے دعویٰ کیا کہ حکومت نے عالمی منڈی میں قیمتوں کے اضافے کو عوام پر منتقل کرنے کی بجائے اس کا بوجھ خود سہا ہے۔

ملک کی وزارت خزانہ کے اعلامیے کے مطابق گذشتہ نظر ثانی جائزے میں تیل کی مصنوعات میں اضافہ نہ کر کے حکومت نے تیس ارب روپے کا نقصان خود برداشت کیا اور سالانہ بنیادوں پر کم سیلز ٹیکس وصول کر کے یہ 260 ارب کا نقصان ریونیو کی مد میں برداشت کر رہی ہے۔

31 جنوری 2022 میں اگر پیٹرول پر حکومتی ٹیکسوں کا جائزہ لیا جائے تو سیلز ٹیکس کی شرح کو صفر کر دیا گیا تھا جو 16 جنوری 2022 کو ایک لیٹر پیٹرول پر 0.79 فیصد تھا۔

اسی طرح پی ڈی ایل کی شرح 17.62 روپے فی لیٹر سے 13.92 روپے فی لیٹر کر دی گئی تھی۔ ملک کے موجودہ مالی سال کے بجٹ میں حکومت نے پی ڈی ایل کی مد میں چھ سو ارب روپے ٹیکس جمع کر نے کا ہدف مقرر کر رکھا ہے۔

زاہد میر نے اس سلسلے میں کہا کہ حکومتی ٹیکسوں کے علاوہ صارفین کو جس قیمت پر تیل بیچا جاتا ہے اس میں آئل مارکیٹنگ کمپنیوں کے ساتھ ڈیلرز کا منافع بھی شامل ہے جو ایک لیٹر پٹرول پربالترتیب 3.68 روپے اور 4.90 ہے۔

انھوں نے بتایا کہ اسی طرح اس میں ان لینڈ ایکچولائزیشن مارجن بھی شامل ہوتا ہے تاکہ ملک کے تمام حصوں میں پیٹرولیم مصنوعات کی قیمتوں میں یکسانیت ہو۔

انھوں نے کہا کہ اگرچہ حکومت نے ٹیکس کم کر دیے ہیں تاہم انھیں ٹیکس کی ضرورت ہے کیونکہ ملک کو چلانے کے لیے زیادہ ٹیکس کی ضرورت ہے تاہم پھر بھی حکومت نے عالمی مارکیٹ میں ہونے والے اضافے کو خود زیادہ برداشت کیا۔

ملک میں ڈالر کے مقابلے میں روپے کی کم قدر سے درآمدی تیل کے مہنگا ہونے کے بارے میں انھوں نے کہا کہ ’یہ بات صحیح ہے کہ ہمارے کمزور ایکسچیینج ریٹ نے بھی اس تیل کو مہنگا کیا ہے۔‘

پاکستان میں تیل کی قیمتوں میں اضافے سے مہنگائی کی شرح میں بالواسطہ اور بلاواسطہ دونوں طریقوں سے اضافہ ہوتا ہے۔

ملک میں جنوری کے مہینے کے اختتام تک مہنگائی کی شرح 12.9 فیصد تھی اور اگر مہنگائی کو جانچنے والے نظام کو دیکھا جائے تو اس میں ٹرانسپورٹ کے شعبے کا حصہ تقریباً چھ فیصد کے قریب ہے۔ اسی طرح موٹر فیول کا اس میں حصہ تقریباً تین فیصد تک ہے۔

عارف حبیب لمٹیڈ میں معاشی امور کی تجزیہ کار ثنا توفیق نے بی بی سی اردو سے بات کرتے ہوئے بتایا کہ اگر تیل کی قیمتوں کا ملک میں مہنگائی پر اثر کا جائزہ لیا جائے تو یہ ظاہر ہوتا ہے کہ اگر بیرونی منڈی میں ایک بیرل میں پانچ ڈالر کا اضافہ ہو تو اس کا براہ راست اثر ملک میں 27 بیسز پوانٹنس کی صورت میں ہوتا ہے یعنی مہنگائی کی شرح 0.27 فیصد بڑھتی ہے جو کہ براہ راست اثر ہے۔

اس کے علاوہ اس کا اثر ان ڈائریکٹ طریقے سے بھی ہوتا ہے کیونکہ جب تیل مہنگا ہوتا ہے تو ٹرانسپورٹ کے کرائے بڑھ جاتے ہیں اور اجناس اور دوسری اشیائے خوردونوش کا کی قیمتوں میں اضافہ ہوتا ہے جس کا بوجھ صارفین کو سہنا پڑتا ہے۔

پاکستان میں حکومت کی جانب سے تیل کی قیمتوں میں اضافے کا امکان تو موجود تھا لیکن 12 روپے تک کے ریکارڈ اضافے کے اعلان کے ساتھ ہی سوشل میڈیا پر صارفین نے اپنا احتجاج ریکارڈ کروانا شروع کر دیا۔

صرف عام صارفین ہی نہیں بلکہ پاکستان کی حکمران جماعت تحریک انصاف کے رکن قومی اسمبلی نور عالم خان نے بھی تیل کی قیمتوں میں اضافے پر 'رحم کی اپیل' کی ہے۔

انھوں نے ایک ٹویٹ میں لکھا کہ 'پیٹرول کی قیمت میں 12 روپے کا اضافہ۔۔۔ اب ہر چیز کی قیمت بڑھ جائے گی، ہم پر رحم کریں۔'

ٹوئٹر پر ایک صارف ناصر محمود کیانی نے وزیر اعظم عمران خان کے مشیر برائے سیاسی امور ڈاکٹر شہباز گل کے ایک پرانے بیان کے ساتھ لکھا کہ وزیر اعظم نے 11 روپے اضافے کی سمری کی بجائے 12 روپے اضافے والی سمری منظور کر لی۔

واضح رہے کہ 31 جنوری کو ڈاکٹر شہباز گل نے ٹوئٹر پر بتایا تھا کہ وزیراعظم عمران خان نے پٹرول کی قیمت میں 11 جب کہ ڈیزل کی قیمت میں 14 روپے کی سمری منظور نہیں کی کیوںکہ حکومت عوام کو مہنگائی سے بچانے کی کوشش کر رہی ہے۔

تیل اور پٹرول کی بڑھتی قیمتیں ایک عام صارف کی جیب پر کتنی مہنگی پڑ رہی ہیں، اس کا اندازہ شیخ حسین کے ٹوئٹر پر اس بیان سے کیا جا سکتا ہے جس میں انھوں نے لکھا کہ اب سے 'پیٹرول پمپ کی بجائے کسی سونار کی دکان سے پیٹرول لینا پڑے گا۔'

اس دوران متعدد صارفین عمران خان کے اقتدار میں آنے سے قبل تیل کی قیمتوں میں اضافے پر کی گئی تنقیدی ٹویٹس کا بھی حوالہ دے رہے ہیں اور اس سوالات اٹھا رہے ہیں۔


Summary: میراج، جیگوار، سخوئی اور رافیل جیسے لڑاکا طیارے ہوں یا اپاچی اور چنوک جیسے جنگی ہیلی کاپٹرز، انڈین فوج کی ’ریڑھ کی ہڈی‘ زیادہ تر وہی ہتھیار سمجھے جاتے ہیں جو بیرون ملک سے درآمد کیے جاتے تھے۔ مگر اب ان ہتھیاروں کی درآمد پر پابندی انڈین فوج کو کیسے متاثر کرے گی؟

رواں سال فروری میں دفاعی شعبے میں خود انحصاری کے موضوع پر منعقدہ ایک سیمینار میں انڈین وزیر اعظم نریندر مودی نے دفاعی نظام میں انفرادیت اور جدت کی اہمیت کے بارے میں بات کرتے ہوئے کہا تھا کہ دفاعی شعبے میں انفرادیت اور حیران کر دینے والے عناصر اُسی وقت آ سکتے ہیں جب انڈین فوج کو فراہم کیا جانے والا ساز و سامان انڈیا میں ہی تیار کیا جائے۔

اسی سیمینار میں وزیراعظم نریندر مودی نے افسوس کا اظہار کرتے ہوئے کہا تھا کہ عالمی منڈی سے فوجی ہتھیاروں کی خریداری کا عمل اتنا طویل ہے کہ اسلحہ آنے میں کافی وقت لگ جاتا ہے اور جب یہ اسلحہ فوج کے حوالے کیا جاتا ہے تو اس وقت تک وہ متروک ہو جاتا ہے (یعنی اس کی جگہ نئی ٹیکنالوجی اور جدید ہتھیار لے لیتے ہیں)۔

ان مسائل سے نمٹنے کے لیے مودی نے اس کا حل ’خود انحصار انڈیا‘ اور ’میک اِن انڈیا‘ پروگرام کو بتایا اور کہا کہ دفاعی بجٹ کا تقریباً 70 فیصد صرف مقامی طور پر اسلحہ بنانے کی صنعت کے لیے مختص کیا گیا ہے۔

گذشتہ کئی برسوں سے انڈیا دنیا میں اسلحے کا سب سے بڑا درآمد کنندہ رہا ہے۔ حقیقت یہ ہے کہ چاہے وہ مگ، میراج، جیگوار، سخوئی اور رافیل جیسے لڑاکا طیارے ہوں یا اپاچی اور چنوک جیسے جنگی ہیلی کاپٹر ہوں، انڈین فوج کی ’ریڑھ کی ہڈی‘ زیادہ تر وہی ہتھیار اور فوجی ساز و سامان سمجھے جاتے تھے جو بیرون ملک سے درآمد کیے جاتے تھے۔

جہاں روایتی طور پر انڈیا دفاعی شعبے سے متعلق فوجی ساز و سامان اور ہتھیاروں کی خریداری کے لیے بیرون ممالک پر انحصار کرتا رہا ہے، وہیں گذشتہ چند برسوں میں انڈین حکومت کے ’خود انحصار انڈیا‘ پروگرام کے تحت دفاعی شعبے میں ساز و سامان اور ہتھیار انڈیا میں بھی تیار کیے جا رہے ہیں۔

دریں اثنا، یہ خدشات بھی ظاہر کیے جا رہے ہیں کہ ’میک ان انڈیا‘ پالیسی کو ترجیح دینے کی وجہ سے انڈیا کی بری فوج، فضائیہ اور بحریہ اب بہت سے پرانے آلات کو تبدیل کرنے کے لیے بہت سے ضروری ہتھیاروں کے آلات یا پرزے درآمد کرنے کے قابل نہیں ہیں۔ اور اس کی وجہ سے اُن کی عسکری تیاری اور مہارت متاثر ہو رہی ہے۔

بلومبرگ کی ایک حالیہ رپورٹ میں کہا گیا ہے کہ ہتھیاروں اور آلات کی درآمد پر پابندیوں کی وجہ سے انڈین فوج کو سنہ 2026 تک جنگی ہیلی کاپٹروں اور 2030 تک سینکڑوں لڑاکا طیاروں کی کمی کا خطرہ ہے۔

انڈیا کو دفاعی شعبے میں خود کفیل بنانے کے لیے وزارت دفاع نے گذشتہ چند مہینوں میں ایسی تین فہرستیں جاری کی ہیں جن میں ملک میں فوجی ساز و سامان تیار کرنے پر زور دیا گیا ہے۔

ان فہرستوں کو مقامی سطح پر دفاعی ساز و سامان کی تیاری کی مثبت فہرست (پازیٹو انڈیجنائزیشن لسٹ) کا نام دیا گیا ہے اور ان میں وہ دفاعی آلات شامل ہیں جو سنہ 2020 سے 2028 تک انڈیا میں تیار کیے جائیں گے اور جن کی درآمد پر سال بہ سال پابندی عائد رہے گی۔

ان فہرستوں میں کل 310 دفاعی ہتھیار یا آلات شامل کیے گئے ہیں اور یہ طے کیا گیا ہے کہ کس سال تک ان کی درآمد کو مکمل طور پر ختم کر دیا جائے گا۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

لیکن ساتھ ہی حکومت کا یہ بھی کہنا ہے کہ اگر کوئی ایسی صورت حال پیدا ہوتی ہے جس میں ملکی صنعت مقررہ وقت یا مقدار میں ہتھیار یا آلات فراہم نہیں کر پاتی ہے یا اگر تیار شدہ آلات میں ایسی خامیاں پائی جاتی ہیں جو فوجیوں کی حفاظت کو متاثر کرتی ہیں تو درآمد کی اجازت کا فیصلہ دفاعی انڈیجنائزیشن کمیٹی کی سفارشات کی بنیاد پر کیا جا سکتا ہے۔

لیکن انڈین حکومت کا کہنا ہے کہ سنہ 2020 اور 2028 کے درمیان، اس مثبت مقامی فہرست میں شامل ڈیڑھ لاکھ کروڑ روپے مالیت کے آلات مقامی صنعت سے حاصل کیے جائیں گے۔

مثبت انڈیجنائزیشن کی فہرست میں نہ صرف عام دفاعی سازوسامان شامل ہیں بلکہ اس میں آرٹلری بندوقیں، بکتر بند جنگی گاڑیاں، ہلکے لڑاکا طیارے، ہلکے جنگی ہیلی کاپٹر، جدید میزائل اور کارویٹ (طیارہ شکن اور آبدوز شکن میزائل)، زمینی ہائی پاور ریڈار، زمین سے کم فاصلے تک مار کرنے والے میزائل اور مختلف قسم کے  عسکری سافٹ ویئرز بھی شامل ہیں۔ اس فہرست میں ریڈیوز جیسے دفاعی نظام بھی شامل ہیں۔

مقامی سطح پر ہتھیاروں اور فوجی ساز و سامان کی تیاری اور میک ان انڈیا پر زور دینے کی وجہ سے سب سے زیادہ خدشات انڈین فضائیہ کے بارے میں اٹھائے جا رہے ہیں۔ اس وقت انڈین فضائیہ کے پاس لڑاکا طیاروں کے 42 سکواڈرن ہیں لیکن ان میں سے صرف 32 سکواڈرن فعال ہیں۔

ان 32 سکواڈرن میں سے 12 ایس یو-30 ایم کے آئی لڑاکا طیارے ہیں، چھ جیگوار، چار مگ-21، تین سکواڈرن میراج 2000 اور تین مگ 29 لڑاکا طیارے، اور دو سکواڈرن ہلکے جنگی طیاروں کے ہیں۔ جبکہ ایک سکواڈرن رافیل لڑاکا طیاروں کا ہے۔

عام الفاظ میں انڈین فضائیہ کو دس سکواڈرن کی کمی کا مطلب یہ ہے کہ ملکی فضائیہ کے پاس تقریباً 180 لڑاکا طیاروں کی کمی ہے اور اس وقت اس کے پاس موجود کئی لڑاکا طیارے بہت پرانے ہیں۔

مثال کے طور پر مگ-21 لڑاکا طیاروں کو 1960 کی دہائی کے اوائل میں انڈین فضائیہ میں شامل کیا گیا تھا۔ اس طیارے کے گرنے کے اتنے زیادہ واقعات ہوئے کہ انھیں ’اڑنے والا تابوت‘ کہا جانے لگا۔ تقریباً 60 سال کے دوران مگ- 21 طیاروں کے تقریباً 400 حادثے ہوئے جن میں تقریباً 200 پائلٹ ہلاک ہوئے۔

آبزرور ریسرچ فاؤنڈیشن کے سینیئر فیلو اور دفاعی امور کے ماہر سوشانت سرین کا کہنا ہے کہ 'انڈین فوج میں استعمال ہونے والا کچھ فوجی سازو سامان بہت پرانا ہے۔‘

وہ کہتے ہیں کہ 'آج آپ 1960 میں تیارہ کردہ گاڑی بھی نہیں چلاتے۔ اسے بھی ونٹیج کہا جاتا ہے۔ مگ-21 لڑاکا طیاروں کو دس سال پہلے مرحلہ وار ختم کر دینا چاہیے تھا۔ لیکن مسئلہ یہ تھا کہ یہ طیارے آپ کی فضائیہ کا ایک بڑا حصہ ہیں۔‘

ایک قابل غور امر یہ ہے کہ حکومت کا جس شرح سے پرانے لڑاکا طیاروں کو انڈین فضائیہ میں سروس سے ہٹانے کا منصوبہ ہے، اسی شرح سے نئے طیاروں کے آنے کے امکانات بہت کم ہیں۔

انڈین حکومت نے پہلے ہی ہندوستان ایروناٹکس لمیٹڈ (ایچ اے ایل) کو مقامی سطح پر تیار کردہ ہلکے جنگی طیارے تیجس مارک-1 کا آرڈر دے رکھا ہے، جس کے تحت 123 لڑاکا طیارے انڈین فضائیہ میں شامل کیے جانے ہیں۔

یہ کوئی راز نہیں ہے کہ انڈین فضائیہ کو نئے لڑاکا طیاروں کی فوری ضرورت ہے اور ہلکا جنگی جہاز تیجس مارک-1 ان عمر رسیدہ مگ-21 لڑاکا طیاروں کی جگہ لے گا جو فی الحال مرحلہ وار سروس سے ریٹائر کیے جا رہے ہیں۔

حال ہی میں انڈین حکومت کی مرکزی کابینہ کی سکیورٹی کمیٹی نے ہلکے لڑاکا طیارے تیجس مارک-2 کی منظوری بھی دی ہے اور اندازہ ہے کہ اس قسم کے تقریباً 110 سے 120 لڑاکا طیارے انڈین فضائیہ میں شامل کیے جائیں گے۔

لیکن تیجس مارک-2 لڑاکا طیاروں کی تیاری 2030 سے پہلے شروع ہونے کا امکان نہیں ہے۔ تیجس مارک-2 آہستہ آہستہ میراج-2000، جیگوار اور مگ-29 لڑاکا طیاروں کی جگہ لے لیں گے۔

مقامی سطح پر فوجی سازو سامان کی تیاری کی پالیسی کے تحت دفاعی شعبہ جس اہم منصوبے پر نظریں جمائے ہوئے ہے وہ ایڈوانسڈ میڈیم کمبیٹ ایئر کرافٹ ہے جو کہ ففتھ جنریشن کا لڑاکا طیارہ ہو گا۔

اطلاعات کے مطابق انڈین فضائیہ ایڈوانسڈ میڈیم جنگی طیاروں کے سات سکواڈرن بنانے کا منصوبہ رکھتی ہے۔

اس کے ساتھ ہی حکومت انڈین فضائیہ میں 114 ملٹی رول لڑاکا طیارے شامل کرنے کا بھی منصوبہ رکھتی ہے۔

وزارت دفاع کے ذرائع کے مطابق ہندوستان ایروناٹکس لمیٹڈ (ایچ اے ایل) کے پاس اب ایک سال میں 16 لڑاکا طیارے بنانے کی صلاحیت ہے، جسے ضرورت پڑنے پر 30 طیاروں تک بڑھایا جا سکتا ہے۔

جہاں تک جنگی ہیلی کاپٹر بنانے کی صلاحیت کا تعلق ہے تو ذرائع کا کہنا ہے کہ (ایچ اے ایل) نے گذشتہ 20 برسوں میں 300 ہیلی کاپٹر بنا چکا ہے اور اب اس کے پاس سالانہ 50 سے زائد ہیلی کاپٹر بنانے کی صلاحیت ہے۔

دفاعی ماہر سوشانت سرین کہتے ہیں کہ ’اگر آپ واقعی دفاعی سازوسامان اور جنگی آلات کی تیاری میں خود کفیل بننا چاہتے ہیں تو آپ کو اس بات کو یقینی بنانے کے لیے کچھ اقدامات کرنے ہوں گے کہ آپ خود اپنی صلاحیتوں کو فروغ دیں اور درآمدات پر انحصار نہ کریں۔‘

سرین کے مطابق ایسی صورتحال میں ایک عبوری دور ہوتا ہے اور یہ ضروری نہیں کہ یہ منتقلی بغیر کسی پریشانی کے ہو۔ وہ کہتے ہیں کہ ’یہ ممکن نہیں ہے کہ آپ گذشتہ کل تک فوجی سازو سامان درآمد کر رہے ہوں اور آنے والے کل سے آپ انھیں تیار کرنے کی صلاحیت رکھتے ہوں۔ میرے خیال میں مسلح افواج کو جن مسائل کا سامنا ہو گا، ان میں سے کچھ اس تبدیلی کے عمل کا حصہ ہوں گے۔‘

رافیل لڑاکا طیاروں کی مثال دیتے ہوئے سوشانت سرین کہتے ہیں کہ ان طیاروں کو خریدنے کے لیے بات چیت شروع ہونے سے انڈین فضائیہ میں شامل ہونے تک تقریباً 20 سال لگے۔ وہ کہتے ہیں ’یا تو آپ ایسا کرتے رہیں یا آپ اپنا نظام خود تیار کریں۔ ہم اس سمت میں آگے بڑھ رہے ہیں اور یہی وہ سمت ہے جس میں ہمیں آگے بڑھنے کی ضرورت ہے۔‘

ریٹائرڈ ایئر کموڈور اور انڈین فضائیہ کے سٹریٹجک امور کے نقاد، پرشانت دیکشت کہتے ہیں کہ ’مقامی سطح پر ساز و سامان کی تیاری کے عمل سے گریز نہیں کیا جا سکتا۔‘

اُن کا کہنا ہے کہ دفاعی شعبے میں مقامی سطح پر فوجی سازو سامان بنانے کے عمل کو کچھ مشکلات کا سامنا کرنا پڑ سکتا ہے لیکن ان کے ساتھ رہنے کی عادت ڈالنے کی ضرورت ہے۔

وہ کہتے ہیں کہ ’اگر ہم روس جیسے ممالک پر اپنا انحصار کم کرنا چاہتے ہیں تو ہمیں انڈیجنائزیشن کی طرف جانا ہو گا۔‘

ان کا کہنا ہے کہ ’اگر سپیئر پارٹس کی فوری ضرورت ہو تو افواج حکومت سے مطالبہ کر سکتی ہیں۔ لیکن فی الحال ایسی کوئی صورتحال پیدا نہیں ہو رہی ہے۔ ہمیں طویل مدتی نقطہ نظر اپنانا ہو گا اور ہمیں آگے بڑھنا ہو گا۔ مقامی سطح پر فوجی سازو سامان کی تیاری کے اس عمل کے ساتھ۔ یہ ہمیں آنے والے  برسوں میں بچائے گا۔‘

ریٹائرڈ ایئر کموڈور پرشانت دیکشت کا کہنا ہے کہ مسلح افواج کو پریشان کرنے والے کچھ مسائل ہو سکتے ہیں، لیکن مقامی سطح پر سازو سامان اور آلات بنانے کا عمل اتنا بُرا نہیں ہے۔

انھوں نے انڈین فضائیہ کے لیے ایک نئے فوجی مال بردار طیارے کی مثال دی، جسے ٹاٹا اور ایئربس مل کر انڈیا میں تیار کریں گے۔ اس منصوبے کے تحت 56 میں سے 40 سی-295 طیارے انڈیا میں تیار کیے جانے کا ارادہ ہے۔

اُن کا کہنا ہے کہ انڈین فضائیہ میں 114 ملٹی رول لڑاکا طیاروں کو شامل کرنے کا کام بھی مقامی سطح پر طیاروں کی تیاری کی جانب ایک اہم قدم ہو گا۔

انڈیا کی وزارت دفاع کے سرکاری ذرائع کا کہنا ہے کہ انڈیا کی مسلح افواج کے پاس ہتھیاروں کی کوئی کمی نہیں ہے اور مسلح افواج کسی بھی سکیورٹی چیلنج کا سامنا کرنے کی پوری صلاحیت رکھتی ہے۔

ان ذرائع کے مطابق موجودہ ’میک ان انڈیا‘ اقدام جدید ترین ہتھیار اور آلات فراہم کر رہا ہے جو نہ صرف دنیا کے بہترین ہتھیاروں اور آلات سے مقابلہ کرتے ہیں بلکہ کئی لحاظ سے وہ دنیا بھر میں دستیاب ہتھیاروں سے بہتر ہیں۔

وزارت دفاع کے ذرائع کا کہنا ہے کہ ’جب ہماری مسلح افواج انڈیا میں تیار کردہ ہتھیاروں اور آلات سے لیس ہوتی ہیں، تو ان ہتھیاروں اور آلات کی انفرادیت کی وجہ سے دشمنوں کو حیران کرنے کی عسکری صلاحیت میں اضافہ ہوتا ہے۔‘

ان کا کہنا ہے کہ ’دشمن ان ہتھیاروں کی صلاحیت سے بے خبر ہوتے ہیں جو درآمدی ہتھیاروں سے ممکن نہیں ہے۔‘

دفاعی ذرائع کا یہ بھی کہنا ہے کہ جہاں ایک طرف انڈین مسلح افواج اب اپنی دفاعی ضروریات مقامی صنعت سے پوری کر رہی ہیں، وہیں دوسری طرف جہاں ملکی صلاحیت نہیں ہے، وہاں انڈیا میں موجود عالمی اوریجنل ایکوپمنٹ مینوفیکچررز (او ای ایمز) سے خریدنے کی ضرورت ہے۔ اور اس ضمن میں دفاعی ہتھیار و آلات بنانے والی کمپنیوں اور  پلیٹ فارمز کو انڈیا میں سازو سامان تیار کرنے پر آمادہ کرنے کوششیں کی گئی ہیں۔

ایئربس اور ٹاٹا کے اشتراک سے انڈیا میں سی-295 جنگی مال بردار طیاروں کی تیاری کا حالیہ فیصلہ اس کی ایک مثال ہے۔ اس کے علاوہ اگر اس طرح کی پیداوار کے لیے معاشی استحکام موجود نہیں ہے تو حکومت غیر ملکی او ای ایمز  سے ضروری آلات درآمد کرنے پر بھی غور کرتی ہے۔

انڈیا کی وزارت دفاع کے ذرائع کا کہنا ہے کہ بیرون ممالک سے 2.2 لاکھ کروڑ روپے کے معاہدے اور 5.07 لاکھ کروڑ روپے مالیت کا عسکری ساز و سامان خریداری کے مختلف مراحل میں ہیں۔

سٹاک ہوم انٹرنیشنل پیس ریسرچ انسٹیٹیوٹ (سپری) عالمی سطح پر مسلح تصادم، فوجی اخراجات اور ہتھیاروں کی تجارت کے ساتھ ساتھ تخفیف اسلحہ اور ہتھیاروں کے کنٹرول جیسے موضوعات پر ڈیٹا، تجزیہ اور سفارشات فراہم کرتا ہے۔

مارچ 2022 میں شائع ہونے والی سپری کی ایک رپورٹ کے مطابق 2012-16 اور 2017-21 کے درمیان انڈیا کی جانب سے ہتھیاروں کی درآمد میں 21 فیصد کمی دیکھنے میں آئی ہے۔ لیکن اس کے باوجود انڈیا 2017-21 کے درمیان سب سے زیادہ ہتھیار درآمد کرنے والا ملک تھا۔

اس عرصے کے دوران عالمی سطح پر اسلحے کی درآمدات میں انڈیا کا حصہ 11 فیصد تھا۔ اسلحے کی درآمد کے معاملے میں انڈیا کے بعد سعودی عرب، مصر، آسٹریلیا اور چین سب سے زیادہ ہتھیار درآمد کرنے والے ممالک تھے۔

رپورٹ میں کہا گیا ہے کہ 2012 سے 2016 اور 2017 سے 2021 کے دونوں ادوار میں روس انڈیا کو بڑے ہتھیار فراہم کرنے والا سب سے بڑا ملک تھا لیکن ان دونوں ادوار کے درمیان روس سے انڈیا کی درآمدات کے حجم میں 47 فیصد کی کمی واقع ہوئی۔

خیال کیا جاتا ہے کہ اس کمی کی وجہ انڈیا کا ہتھیاروں اور دفاعی سازوسامان کو مقامی سطح پر تیار کرنے پر زور دینا ہے۔

رپورٹ میں یہ بھی کہا گیا کہ 2017 اور 2021 کے درمیان فرانس سے انڈیا کی ہتھیاروں کی درآمدات میں دس گنا سے زیادہ اضافہ ہوا، جس سے فرانس انڈیا کو فوجی ہتھیار فراہم کرنے والا دوسرا بڑا ملک بن گیا۔


احسان داوڑ سنہ 1995 سے صحافت کے شعبے سے وابستہ تھے جبکہ گذشتہ کئی برسوں سے وہ پی ڈی ایم اے کے ترجمان کے طور پر فرائض ادا کر رہے ہیں

’یہ لمحہ میرے لیے انتہائی تکلیف دہ ہے۔ مجھے یہ معلوم ہی نہیں تھا کہ میرا نام کسی ایف آئی آر میں موجود ہے۔ پھر اچانک معلوم ہوا کہ انسداد دہشت گردی کے محکمے کی جانب سے جاری کردہ انتہائی مطلوب شدت پسندوں کی فہرست میں میری تصویر شائع کر دی گئی ہے اور سر کی قیمت دس لاکھ روپے مقرر کر دی گئی۔‘

یہ کہنا ہے کہ پشاور میں قدرتی آفات سے نمٹنے کے سرکاری ادارے ’پی ڈی ایم اے‘ کے ترجمان احسان داوڑ کا جو ماضی میں صحافت کے پیشے سے منسلک رہ چکے ہیں۔

احسان اس ساری صورتحال پر پریشان نظر آتے ہیں۔

سابق سینیئر صحافی کا نام منگل کے روز پاکستان کے سوشل میڈیا پر ٹرینڈ کرنا شروع ہوا تھا۔ اس کی وجہ یہ تھی کہ خیبرپختونخوا کے انسداد دہشت گردی کے ادارے ’سی ٹی ڈی‘ نے گذشتہ روز انتہائی مطلوب شدت پسندوں کی ایک فہرست جاری کی جس میں ’احسان اللہ‘ نامی شخص کا نام موجود ہے جس کے ساتھ تصویر اور دیگر تفصیلات احسان داوڑ کی ہیں۔

سی ٹی ڈی کی جانب سے بتایا گیا تھا کہ احسان انتہائی مطلوب شدت پسند ہیں اور قانون نافذ کرنے والے اداروں کو مطلوب ہیں۔ عوام سے یہ بھی کہا گیا کہ ان کی گرفتاری میں مدد دینے پر انھیں دس لاکھ کا انعام دیا جائے گا۔

یہ سب اس حقیقت کے باوجود ہو رہا تھا کہ احسان ایک سرکاری ادارے میں ترجمان کی حیثیت سے کام کر رہے تھے۔

بی بی سی سے بات کرتے ہوئے احسان نے کہا کہ ’اس فہرست میں احسان اللہ کے نام کے ساتھ اپنی تصویر اور تفصیلات کی موجودگی دیکھ کر مجھے ابتدا میں سخت صدمہ ہوا۔ مجھے دوستوں نے فون کر کے بتایا کہ سی ٹی ڈی کی جاری کردہ نئی فہرست میں آپ کا نام اور تصویر موجود ہے۔‘

انھوں نے مزید کہا کہ ان کا سرکاری کاغذات میں مکمل نام احسان الرحمان درج ہے مگر صحافتی حلقوں میں وہ اپنا نام احسان داوڑ لکھتے ہیں۔

انھوں نے کہا کہ سی ٹی ڈی کی فہرست میں نام احسان اللہ ہے اور ساتھ میری تصویر موجود ہے۔

سی ٹی ڈی کی جانب سے جاری کردہ فہرست جس میں احسان کی تصویر اور تفصیلات شامل ہیں

خیبر پحتونخوا میں انسداد دہشت گردی کے محکمے کی جانب سے منگل کے روز 152 انتہائی مطلوب شدت پسندوں کی فہرست جاری کی گئی، جس میں ان شدت پسندوں کی گرفتاری کے لیے پولیس کو اطلاع دینے والوں کو انعام دینے کا اعلان کیا گیا ہے اور ان کے سر کی قیمت مقرر کی گئی ہے۔

اس فہرست میں چند معروف شدت پسند شامل ہیں جن میں کالعدم تنظیم تحریک طالبان پاکستان کے سابق ترجمان احسان اللہ احسان اور تنظیم کے عہدیدار مکرم عرف عمر خراسانی کے نام نمایاں ہیں۔ مجموعی طور پر تمام ڈیڑھ سو سے زیادہ شدت پسندوں کے سر کی قیمت 23 کروڑ روپے مقرر کی گئی ہے۔

انسداد دہشت گردی کے محکمے کی جانب سے جاری ایک بیان میں کہا گیا ہے کہ احسان اللہ سینیئر صحافی کے نام کے اندراج پر معلومات حاصل کی گئی ہیں جس سے معلوم ہوا ہے کہ احسان اللہ کا نام سی ٹی ڈی بنوں تھانے میں درج ایک ایف آئی آر میں شامل ہے۔

سی ٹی ڈی کے مطابق ان کے حوالے سے ایف آئی آر 2019 میں درج کی گئی تھی جب شمالی وزیرستان کے علاقے خڑ قمر کے مقام پر آرمی چوکی کے قریب فائرنگ کا واقعہ پیش آیا تھا۔

خڑ قمر تحصیل دتہ خیل میں یہ واقعہ 26 مئی 2019 کو پیش آیا تھا جس میں کم سے کم 15 افراد ہلاک اور 27 زخمی ہو گئے تھے۔

بنیادی طور پر خڑ قمر میں مقامی لوگ احتجاج کر رہے تھے اور اس احتجاج میں اراکین قومی اسمبلی محسن داوڑ اور علی وزیر بھی شامل تھے۔ اس واقعے کے بعد ان دونوں رہنماؤں کو گرفتار بھی کیا گیا تھا اور انھیں چار ماہ تک ہری پور جیل میں رکھا گیا تھا اور بعد میں ان کی ضمانت پر رہائی ہوئی تھی۔

سی ٹی ڈی کے بیان میں مزید کہا گیا ہے کہ احسان اللہ چونکہ عدالت کے سامنے پیش نہیں ہوئے تو انھیں مفرور قرار دے دیا گیا تھا اور پھر ڈی پی اور شمالی وزیرستان کی جانب سے جون 2021 میں احسان اللہ کے سر کی قیمت دس لاکھ روپے مقرر کرنے کا کہا گیا تھا۔

اس پر محکمہ داخلہ خیبر پختونخوا نے مارچ 2022 میں اس کا نوٹیفیکیشن جاری کر دیا تھا۔ انسداد دہشت گردی کے محکمے نے ان دنوں ایسے اشتہاری ملزمان کے خلاف مہم شروع کر رکھی ہے جن کے سر کی قیمت مقرر کی گئی ہے۔

اس بیان میں کہا گیا ہے کہ اس فہرست میں احسان اللہ کا نام اور تصویر کیسے آئی اس بارے میں انکوائری کی جا رہی ہے۔

سی ٹی ڈی کے ایک اہلکار نے بی بی سی سے بات کرتے ہوئے کہا کہ یہ فہرست محکمہ داخلہ کی جانب سے انھیں موصول ہوئی ہے اور یہ کہ ان تمام افراد کا ریکارڈ اور اس کی منظوری متعلقہ علاقے کے پولیس حکام کرتے ہیں۔

شمالی وزیرستان کے ایک پولیس اہلکار نے بتایا کہ چونکہ احسان اللہ کا نام ایک ایف آئی آر میں درج ہے اور وہ مفرور تھے اس لیے ان لیے ان کا نام اس فہرست میں شامل کیا گیا ہے۔

خڑ قمر واقعے کے بعد سابق ممبران اسمبلی علی وزیر اور محسن داوڑ سمیت درجنوں افراد کو گرفتار کیا گیا تھا (فائل فوٹو)

شمالی وزیرستان کے علاقے میر علی سے تعلق رکھنے والی سینیئر صحافی احسان داوڑ مختلف اخبارات، چینلز اور ریڈیو کے ساتھ وابستہ رہے ہیں۔

انھوں نے صحافت میں ماسٹرز کیا ہے اور وہ سنہ 1995 سے صحافت کے شعبے سے منسلک ہیں۔ احسان ماضی میں ریڈیو پاکستان کے قبائلی علاقوں کے ایک ریڈیو پراجیکٹ کا حصہ رہے ہیں۔

احسان داوڑ نے بتایا کہ وہ 2018 میں قدرتی آفات سے نمٹنے کے ادارہ پی ڈی ایم اے سے منسلک ہیں۔

سی ٹی ڈی کی جانب سے وضاحت کے بعد احسان داوڑ نے بتایا کہ وہ نہ تو کسی سیاسی جماعت کے رکن رہے ہیں اور جس وقت خڑ قمر کا واقعہ پیش آیا اس وقت وہ پشاور میں تھے اور پی ڈی ایم اے کے ساتھ کام کر رہے تھے۔

اُن کا کہنا تھا کہ ’اتنا بڑا ادارہ کیسے اتنا غلط کام کر سکتا ہے کہ جہاں نام کسی اور کا ہے اور باقی ڈیٹا میرا ڈال دیا گیا ہے۔‘ انھوں نے کہا کہ ’جب سے یہ فہرست سامنے آئی ہے میرے اہلخانہ اور دوست سخت پریشان ہیں۔‘

سی ٹی ڈی کی جانب سے جاری اس فہرست کے بعد سوشل میڈیا پر بھی سخت رد عمل آیا ہے۔ ایکس پر سینیئر صحافی احسان اللہ ٹیپو نے اس لسٹ کے بارے میں لکھا ہے کہ ’یہ کیا مذاق ہے؟‘

انھوں نے ایکس پر ہی اپنے ایک اور پیغام میں لکھا ’کہ اس فہرست میں ٹی ٹی پی کے ایک رہنما کے نام کے سامنے تصویر کسی اور شخص کی لگائی گئی ہے۔‘


Summary: تہران آمد پر فٹبال سٹار رونالڈو کو نہ ایرانی حکام بلکہ فینز کی ایک بڑی تعداد کی جانب سے پُرتپاک استقبال دیا گیا۔ مگر بعض مبصرین نے اسے ایران کی صورتحال کو ’وائٹ واش‘ کرنے کے مترادف قرار دیا۔

سعودی کلب النصر کے پرتگالی سٹار کرسٹیانو رونالڈو ٹیم کے دیگر کھلاڑیوں کے ساتھ ریاض سے بذریعہ پرواز تہران پہنچے تو ایرانی فینز اور حکام نے ان کا پُرتپاک استقبال کیا۔

19 ستمبر کو ایشین فٹبال کنفیڈریشن (اے ایف سی) چیمپیئنز لیگ میں النصر کا مقابلہ ایرانی کلب پرسپولیس سے ہونے جا رہا ہے جس کی میزبانی تہران کا آزادی سٹیڈیم کرے گا۔

ایرانی خبر رساں ادارے ارنا کے مطابق رونالڈو کے علاوہ ٹیم کے بڑے کھلاڑی بشمول ساڈیو مین تہران پہنچنے والے سکواڈ میں شامل ہیں۔

ٹیم کی آمد پر کرسٹیانو رونالڈو کے متعدد ایرانی فینز ان سے ملنے کے لیے ایئرپورٹ پر موجود تھے۔ جبکہ النصر کے استقبال کے لیے پرسپولیس کلب کے عہدیدار اور ایران میں سعودی عرب کے کچھ سفارت کار بھی ایئرپورٹ پر موجود تھے۔

رونالڈو اور النصر کے دیگر کھلاڑیوں کے ہوٹل کے باہر فینز موجود

اخبار خبر ورزشی کے مطابق رونالڈو اور دیگر کھلاڑیوں کو بذریعہ بس ایئرپورٹ سے ہوٹل لے جایا گیا۔ بیچ میں وہ کہیں نہ رُکے اور ان کے ساتھ پولیس اور سکیورٹی اہلکاروں کا قافلہ تھا۔ سڑکوں پر روڈ بلاک بھی لگائے گئے تھے۔

ایرانی حکام نے ایئرپورٹ کے راستے کی تزئین و آرائش بھی کی۔

پیر کو آزادی سٹیڈیم کی تزئین و آرائش جاری رہی۔ جبکہ کھلاڑی تہران کی لگژری رہائش گاہوں میں سے ایک اسپیناس ہوٹل میں قیام کر رہے ہیں۔

ایرانی میڈیا کے مطابق النصر کے کھلاڑی آج شام آزادی سٹیڈیم میں سکیورٹی خدشات کے باعث پریکٹس نہیں کر سکے کیونکہ وہ ہوٹل سے نکلنے کا خطرہ مول نہیں لے سکتے۔

پرسپولیس کلب کے سربراہ رضا درویش نے کہا ہے کہ رونالڈو اور ساڈیو مانے کو تحفوں میں دو ریشمی قالین دیے گئے ہیں۔ رونالڈو کو دیے گئے کارپیٹ پر ان کا نام ’سی آر سیون‘ بھی لکھا ہے۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

مگر تہران میں دنیا کے سب سے بڑے فٹبال سٹار کی موجودگی کے علاوہ ایرانی حکام کی جانب سے کیے گئے خصوصی اقدامات بھی زیر بحث ہیں۔

فٹبال فیڈریشن کے سربراہ مہدی تاج نے ایران میں سعودی کلبوں کی موجودگی کو اپنی ’انتظامیہ کی کامیابی‘ قرار دیا ہے۔ انھوں نے 13 ستمبر کو صحافیوں کو بتایا تھا کہ ’یقینی طور پر اگر میری کوششیں اور مشاورت نہ ہوتی تو ایسا نہ ہوتا۔ ورنہ ہم ایران میں رونالڈو جیسے ستاروں کو نہ دیکھ پاتے۔‘

تہران کے اخبار ہمشہری نے آج لکھا کہ ’تہران میونسپلٹی نے ہوائی اڈے سے ہوٹل تک کے راستے میں بینرز لگائے ہیں۔ انھوں نے پرتپاک انداز میں رونالڈو اور النصر ٹیم کا استقبال کیا ہے۔‘

ایران سیل کمپنی نے اعلان کیا ہے کہ النصر ٹیم کے کھلاڑیوں کو ایران میں پُرسکون رہائش کے لیے بغیر پابندیوں والے سِم کارڈ دیے گئے ہیں اور اس معاملے نے ایک تنازع کو جنم دیا ہے۔

ان خصوصی سِم کارڈز کے ذریعے غیر ملکی کھلاڑی بلا رکاوٹ انٹرنیٹ تک رسائی حاصل کر سکتے ہیں۔ یہ وہ سہولت ہے جو ایرانی شہریوں کو میسر نہیں۔

ایران میں انٹرنیٹ کے استعمال پر پابندیاں موجود ہے جس میں ہزاروں ویب سائٹس، میسجنگ ایپس اور سوشل میڈیا پلیٹ فارمز تک رسائی معطل ہے۔ گذشتہ سال ستمبر میں حکومت مخالف مظاہروں کے بعد ان پابندیوں میں اضافہ کیا گیا۔

مبصرین کے مطابق بظاہر یہ لگتا ہے کہ ایرانی حکام فٹبال سٹار کی آمد کے ذریعے ملک کی صورتحال کو مثبت انداز میں دکھانا اور ’وائٹ واش‘ کرنا چاہتے ہیں۔

سوشل میڈیا پر متعدد معروف ایرانی شخصیات نے رونالڈو کے ساتھ حکومتی اہلکاروں کے امتیازی رویے پر تنقید کرتے ہوئے کہا تھا کہ ایسا ہی سلوک ایرانی قوم کے ساتھ بھی ہونا چاہیے۔

رواں ماہ پرسپولیس کلب کے صدر رضا درویش نے مقامی ٹی وی کو بتایا تھا کہ النصر کے کھلاڑیوں کو انٹرنیٹ تک مکمل رسائی دی جائے گی۔ ’میں نے ایران سیل کے سی ای او سے بات کی ہے اور انھیں کہا ہے کہ ہم کھلاڑیوں اور حکام کو ایران سیل کو ایسے سم کارڈز دینا چاہتے ہیں جن میں بغیر پابندیوں کے انٹرنیٹ تک رسائی ہو، تاکہ وہ ایران پہنچنے سے لے کر روانگی تک یہ سہولت استعمال کر سکیں۔‘

سینماٹوگرافر پرویز پرستووی نے ایک تنقیدی پوسٹ میں کہا کہ: ’رونالڈو اور النصر کے قافلے کی تہران میں موجودگی 48 گھنٹے سے زیادہ نہیں ہوگی۔۔۔ باقی ملک کو بھی اپنی ساکھ بچانے کا حق ہے۔‘

انھوں نے اس کا موازنہ ڈاکٹر مہر جوئی کی فلم ’مومز گیسٹ‘ سے کیا اور ایرانی حکام سے پوچھا کہ ’ایک مشہور مہمان کے عارضی قیام نے آپ کو اتنا پریشان کیوں کر دیا؟‘

ایران کے وزیر سیاحت و ثقافتی ورثہ عزت الله ضرغامی نے صحافیوں کو بتایا ہے کہ ’رونالڈو یہاں ہیں۔ اگر وہ اپنی بیوی سے کال پر بات کرنا چاہتے ہیں تو وہ ایپس انسٹال کر کے ان سے باآسانی بات کر سکیں گے۔‘

بعض مبصرین کے مطابق یہ ایران کی صورتحال کو مثبت انداز میں دکھانے کی کوشش ہے۔

جیسے نازنین نور تبصرہ کرتی ہیں کہ ’ایرانی خواتین کے لیے مردوں کے کھیلوں کے مقابلوں میں شرکت کرنا اب بھی غیر قانونی ہے۔ رونالڈو کو بلا روک ٹوک انٹرنیٹ تک رسائی دی جائے گی جبکہ ایرانیوں کو حکومت کی مسلسل محدود رسائی اور جبر کا سامنا ہے۔‘

آریا نامی صارف نے کہا کہ ’مجھے افسوس ہے کہ رونالڈو کو (قالین کا) اتنا مہنگا تحفہ کیوں مل رہا ہے؟ اس کے بجائے پرسپولیس اپنے قرضوں کی ادائیگی کیوں نہیں کرتا؟ رونالڈو نے ایران یا ایرانیوں کے لیے کیا کیا ہے؟‘

تاہم بہت سے لوگوں نے فٹبال سٹار کے لیے تحفوں پر خوشی بھی ظاہر کی ہے۔ ایک صارف نے لکھا کہ رونالڈو کے لیے ہینڈ میڈ ایرانی قالین، ایران کو معلوم ہے کہ بہترین کھلاڑی کا استقبال کیسے کیا جانا چاہیے۔‘


Summary: عالمی ادارہ صحت نے کہا ہے کہ عالمی شیئرنگ سکیم کے ذریعے کووڈ 19 کی ویکسین لینے والے غریب ممالک کی ایک بڑی تعداد کو اپنے اپنے ممالک میں ویکسین پروگرام جاری رکھنے کے لیے کافی مقدار میں ویکسین کی خوراکیں دستیاب نہیں ہیں۔

ڈبلیو ایچ او کے سینیئر مشیر ڈاکٹر بروس آئلورڈ نے کہا ہے کہ کوویکس پروگرام کے تحت 131 ممالک کو ویکسین کی 90 ملین خوراکیں فراہم کی گئی ہیں۔

تاہم ان کا کہنا ہے کہ وائرس اب بھی دنیا بھر میں پھیل رہا ہے اور کے پیش نظر ویکسین فراہمی کی یہ مقدار انسانی آبادیوں کو وائرس سے بچانے کے لیے ناکافی ہے۔

ویکسین کی عدم دستیابی ایک ایسے موقع پر سامنے آ رہی ہے جب بیشتر افریقی ممالک میں انفیکشن کی تیسری لہر جاری ہے۔

پیر کے روز جنوبی افریقہ کے صدر سیرل رامافوسا نے دولت مند ممالک کی جانب سے ویکسین کی ذخیرہ اندوزی کے خاتمے کا مطالبہ کیا ہے کیونکہ اُن کے ملک میں حالیہ دنوں میں وائرس کے پھیلاؤ میں بہت تیزی دیکھی گئی مگر دوسری جانب ویکسین بڑی مقدار میں دستیاب نہیں ہے۔

مسٹر رامافوسا نے کہا کہ براعظم افریقہ کے ممالک کے لیے اب تک ویکسین کی صرف 40 ملین خوراکیں فراہم کی گئی ہیں اور یہ شرح آبادی کے تناسب سے دو فیصد سے بھی کم ہے۔

انھوں نے کہا کہ اس صورتحال سے نمٹنے کے لیے اُن کی حکومت کویکس کے ساتھ مل کر جنوبی افریقہ میں مزید ویکسین تیار کرنے کے لیے ایک علاقائی پروگرام پر کام کر رہی ہے۔

کوویکس کو گذشتہ سال اس بات کو یقینی بنانے کے لیے تشکیل دیا گیا تھا کہ دنیا بھر میں کووڈ 19 کی خوراکیں دستیاب ہوں اور اس کے لیے امیر ممالک غریب ممالک کی مدد کی غرض سے ویکسین کی تیاری پر اٹھنے والے اخراجات پر سبسڈی دیتے ہیں۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

ڈبلیو ایچ او اور دیگر بین الاقوامی تنظیموں کی سربراہی میں قائم ہونے والی کوویکس نے ابتدائی طور پر 2021 کے آواخر تک دنیا بھر میں ویکسین کی دو ارب خوراکیں فراہم کرنے کا ہدف مقرر کیا تھا۔

ان میں سے بیشتر خوراکین غریب ممالک کو عطیہ کی جا رہی ہیں، کوویکس کو امید ہے کہ وہ ہر غریب ملک میں کم سے کم 20 فیصد آبادی کو ویکسین کرنے کے لیے خوراکیں فراہم کر سکے گی۔

تاہم ویکسین کی تقسیم میں مینوفیکچرنگ میں تاخیر اور رسد میں خلل کے باعث مسئلہ ہوا ہے جس کی وجہ سے وہ غریب ممالک جو مکمل طور پر کوویکس  کی جانب سے عطیہ کی جانے والی ویکسین پر انحصار کرتے ہیں وہاں اس کی قلت پیدا ہوگئی ہے۔

یوگینڈا، زمبابوے، بنگلہ دیش سمیت بہت سے ایسے ممالک ہیں جنھوں نے حالیہ دنوں میں ویکسین کی قلت کی اطلاع دی ہے۔

پیر کو سوئٹزرلینڈ کے شہر جنیوا میں ڈبلیو ایچ او کی بریفنگ میں ڈاکٹر آئلورڈ نے سخت الفاظ میں مختلف ممالک میں ویکسین کی قلت کے مسئلے پر بات کی ہے۔

ڈاکٹر آئلورڈ نے کہا کوویکس پروگرام میں شامل 80 کم آمدنی والے ممالک میں سے نصف کے پاس ویکسین پروگرامز کو جاری رکھنے کے لیے کافی مقدار میں ویکسین دستیاب نہیں ہے۔

انھوں نے کہا کہ روزانہ کی بنیاد پر ان ممالک سے جو خبریں موصول ہو رہی ہیں اس سے پتہ چلتا ہے کہ 80 ممالک میں سے نصف ممالک کے پاس ویکسین کا سٹاک ختم ہو گیا ہے اور یہ ممالک مزید ویکسین کی فراہمی کی درخواست کر رہے ہیں۔ 'حقیقت یہ ہے کہ شاید حالات کچھ اس سے زیادہ ہی خراب ہوں۔'

انھوں نے کہا کہ کچھ ممالک نے قلت کے خاتمے کے لیے اپنے اپنے ملک میں متبادل انتظامات کرنے کی کوشش کی ہے، جس کے سخت نتائج ہو سکتے ہیں کیونکہ یہ ممالک ٹیکوں کے لیے مارکیٹ کی قیمت سے زیادہ قیمت ادا کرنے پر مجبور ہیں۔

چونکہ غریب ممالک میں ویکسین کی رسد میں دشواری کا سامنا ہے اسی لیے کچھ دولت مند ممالک، جن کے پاس ویکسین کی اضافی خوراکیں موجود ہیں، کوویکس اور دیگر ذرائع سے ویکسین کے عطیات جمع کرنے کی کوشش کر رہے ہیں۔

پیر کے روز امریکی صدر جو بائیڈن کی انتظامیہ نے اعلان کیا کہ امریکہ نے ضرورت مند ممالک کو ویکسین کی 55 ملین خوراکیں عطیہ کرنے کا منصوبہ بنایا ہے۔

ان میں سے 41 ملین خوراکیں کوویکس پروگرام کے تحت تقسیم کی جائیں گے، جبکہ باقی 14 ملین خوراکیں ممالک کو ترجیحی ممالک میں بانٹ دی جائیں گی۔

ویکسین کا یہ عطیہ ان 500 ملین خوراکوں میں شامل نہیں ہے جو امریکہ پہلے ہی کوویکس کے ذریعے عطیہ کرنے کا اعلان کر چکا ہے۔ صدر بائیڈن نے یہ وعدہ اس ماہ کے شروع میں بڑی اقتصادی طاقتوں، جی سیون، کے سربراہی اجلاس میں کیا تھا۔


Summary:
پاکستانی کھلاڑی سیف اللہ سولنگی نے جرمنی کے دارالحکومت برلن میں منعقد ہونے والے سپیشل اولمپک گیمز کے
 پاور لفٹنگ مقابلوں میں دو گولڈ، ایک چاندی اور ایک کانسی کا تمغہ حاصل کیا۔

’امی ابو نے کہا تھا کہ اگر میں چاہوں تو سب کچھ کر سکتا ہوں، مجھے کوئی نہیں ہرا سکتا۔ جب مقابلے کے دوران میرا نمبر آیا تو بس ایک ہی سوچ تھی کہ میں نے جیتنا ہے اور ہر حال میں جیتنا ہے۔‘

’میں خود اعتمادی سے آگے بڑھا اور مقابلہ جیت کر باہر آیا تو سب مجھے مبارک باد دے رہے تھے کہ جتنا وزن میں نے اٹھایا، اتنا اٹھانا اب کسی اور کے بس کی بات نہیں۔‘

یہ کہنا ہے جرمنی کے دارالحکومت برلن میں منعقد ہونے والے سپیشل اولمپک گیمز کے پاور لفٹنگ مقابلوں میں دو گولڈ، ایک چاندی اور ایک کانسی کا تمغہ حاصل کرنے والے پاکستانی کھلاڑی سیف اللہ سولنگی کا۔

سیف اللہ سولنگی نے بیک سکواٹ میں 90 کلو وزن اٹھا کر گولڈ میڈل حاصل کیا، ڈیڈ لفٹ میں 115 کلوگرام وزن اٹھا کر طلائی تمغہ جیتا اور پھر کمبائنڈ کیٹگری میں 245 کلوگرام وزن اٹھا کر چاندی کا تمغہ حاصل کیا۔

کراچی کے رہائشی سیف اللہ سولنگی کا تعلق پاکستان کے صوبہ سندھ میں ضلع دادو سے ہے۔ بی بی سی سے بات کرتے ہوئے انھوں نے ان جذباتی لمحات کا تذکرہ کیا جب ان کو میڈل پہنائے گئے۔

’میڈل پہنتے ہوئے میرے آنسو خوشی کے آنسو تھے۔ مجھے وہاں پر سب نے گلے لگایا، مبارک باد دی۔ امی، ابو اور میری بہنیں خوش تھیں۔ میں نے یہ مقابلے جیتنے کے لیے بہت محنت کی تھی۔ نہ دن دیکھا، نہ رات دیکھی۔‘

سیف اللہ سولنگی مجموعی طور پر چار میڈل حاصل کرکے بہت خوش ہیں۔ انھوں نے بعد میں اپنے ساتھوں کے ساتھ مل کر فتح کا جشن بھی منایا۔

وہ کہتے ہیں کہ انھوں نے پہلی مرتبہ بین الاقوامی مقابلوں میں میڈل جیتے ہیں لیکن اب ان کی نظریں مستقبل میں ہونے والے مقابلوں پر ہیں۔

’اس کے بعد کئی مقابلوں میں میڈل جتینے کی کوشش کروں گا۔ وکڑی سٹینڈ پر کھڑے ہونے کا اپنا ہی مزہ ہے۔‘

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

سیف اللہ کو کھیلوں سے رغبت ہے۔ سائیکلنگ، تیراکی۔۔۔ غرض انھوں نے بہت سے کھیلوں میں حصہ لیا۔

لیکن وہ کہتے ہیں کہ ’مجھے مزہ پاور لفٹنگ ہی میں آیا کیونکہ یہ طاقت اور تکینک کا کھیل ہے۔ اس میں ہر کھلاڑی اپنی طاقت اور ہنر دکھاتا ہے۔‘

لیکن صرف چند سال قبل ہی پاور لفٹنگ شروع کرنے والے سیف اللہ سولنگی نے اتنی جلدی یہ سب کیسے سیکھا؟

وہ بتاتے ہیں کہ انھوں نے جب پاور لفٹنگ شروع کی اور پاکستان میں مقابلے جیتنا شروع کیے تو ان کے ہنر کو سراہا گیا۔

’میرے کوچ اور استادوں نے کہنا شروع کر دیا کہ میں سپیشل اولپمکس میں بھی میڈل جیت سکتا ہوں۔ یہ بات میرے دل و دماغ میں بیٹھ گئی۔ بس اس کے بعد میں نے دن رات محنت کی۔‘

لیکن ان کی محنت اور لگن کے ساتھ ساتھ گھر والوں اور ساتھیوں کی حوصلہ افزائی نے بھی ان کی کامیابی میں اہم کردار ادا کیا۔

سیف اللہ سولنگی کہتے ہیں کہ ’جب مقابلے کے دوران لفٹنگ کے لیے میرا نام پکارا گیا تو اس وقت مجھے لگا کہ میرے کوچ اور میرے ساتھیوں کو مجھ سے بہت امیدیں ہیں۔‘

’مجھے لگا کہ میرے ماں باپ، بہنیں اور خاندان والے میری طرف دیکھ رہے ہیں۔‘ مقابلہ سخت تھا لیکن سیف اللہ کو اپنی صلاحیت اور ٹریننگ پر اعتماد تھا۔

وہ کہتے ہیں کہ ’مجھے پتا چل گیا تھا کہ کتنا وزن اٹھانا ہے تو فتح مل سکتی ہے۔ مجھے لگا کہ میں یہ کر سکتا ہوں۔‘

’میں خود اعتمادی سے آگے بڑھا اور پھر پورے اعتماد کے ساتھ مقابلہ جیت کر باہر آیا تو سب مجھے مبارک باد دے رہے تھے کہ جتنا وزن میں نے اٹھایا، اتنا اٹھانا اب کسی اور کے بس کی بات نہیں تھی۔‘

سیف اللہ سولنگی کے والد سعودی عرب میں ملازمت کرتے ہیں۔ ان کی تربیت اور دیکھ بھال مکمل طور پر ان کی والدہ زاہدہ سفیر نے کی۔

زاہدہ سفیر تین بچوں کی ماں ہیں۔ سیف اللہ کے علاوہ ان کی دو بیٹیاں ہیں اور سیف اللہ سولنگی کا نمبر دوسرا تھا۔

وہ بتاتی ہیں کہ سیف اللہ کے بچپن میں ان کو علم نہیں ہوا کہ وہ سپیشل ہیں۔

’یہ جب بچپن میں بولتا نہیں تھا تو سب کہتے کہ پریشانی کی کوئی بات نہیں ہے، سکول جائے گا تو بولنے لگے گا۔‘

لیکن سکول شروع ہوا تو بھی سیف اللہ چپ ہی رہے۔ ’یہ کوئی دوست نہیں بناتا تھا، بس الگ تھلگ سا رہتا تھا۔‘

’اس کے سکول کے اساتذہ اور پرنسپل نے ہمیں کہا کہ سیف اللہ سولنگی عام بچوں کے سکول میں تعلیم حاصل نہیں کر سکے گا، اس کو سپیشل بچوں کے سکول میں داخل کروایا جائے۔ وہ اس کی تعلیم و تربیت کریں گے تو یہ بہتر ہو جائے گا اور بولنا شروع کر دے گا۔‘

پھر زاہدہ سفیر نے سیف اللہ کو نمائش چورنگی کے سکول ایس ار سی ایس میں داخل کروایا۔ یہ ایک مشکل مرحلہ تھا۔ زاہدہ بتاتی ہیں کہ ’شروع میں پابندی تھی کہ مجھے سکول ہی میں موجود رہنا ہوگا۔‘

’میں صبح آٹھ بجے جاتی اور دو بجے تک سکول ہی میں رہتی تھی۔ کافی عرصے تک اس طرح چلتا رہا۔‘

’کچھ عرصے کے بعد انھوں نے کہا کہ اب ضرورت نہیں رہی مگر مجھے سمجھ آ گئی تھی کہ میرے بیٹے کو میری ضرورت ہے جس کے بعد میں نے اس کو تنہا نہیں چھوڑا۔‘

زاہدہ سفیر کا کہنا تھا کہ ’میں نے اس کو گھر سے کبھی باہر نہیں نکلنے دیا۔ اس کو گھر میں مصروف رکھنے کا انتظام کیا۔ اس کو خود پارک لے کر جاتی تھی۔‘

زاہدہ سفیر کہتی ہیں کہ ’میری زندگی کا مقصد سیف اللہ سولنگی کی ایسی تربیت کرنا تھا کہ وہ معاشرے کے لیے کار آمد بنے۔‘

ان کی اس توجہ کے تنائج جلد ہی نظر آنا شروع ہو گئے۔

وہ بتاتی ہیں کہ ’سیف نے سکول میں بہت کچھ سیکھا۔ سکول والوں نے اس کی حوصلہ افزائی کی جس کے بعد اس نے کھیلوں میں بہتر سے بہتر کارگردگی دکھانا شروع کی۔‘

زاہدہ کہتی ہیں کہ ’مجھے بھی لگا کہ یہ اس کے لیے بہت اچھا ہے اسی لیے ہم نے اس کو ہر ممکن سہولت فراہم کی۔‘

سیف اللہ کے خاندان نے بھی ان کی حوصلہ افزائی کی۔ ’ہم نے سیف اللہ کو سمجھایا کہ تم بہت باصلاحیت ہو۔‘

’جب وہ ملکی سطح پر یا مقامی سطح پر بھی کھیلوں میں کوئی مقابلہ جیت لیتا تو ہم سب خاندان والے اس کو انعام دیتے تھے۔‘

پھر وہ دن آیا جب سیف اللہ کو سپیشل اولپمک مقابلوں کے لیے چنا گیا۔

زادہ بتاتی ہیں کہ سپیشل اولمپک کے لیے اس کا انتخاب ہوا تو ’اس کے والد اس کو روز فون کرکے کہتے کہ تم نے یہ مقابلہ جیتنا ہوگا۔ میں بھی کہتی کہ جب تم جیتو گے تو ہم بہت جشن منائیں گے۔‘

’وہ ہمیشہ کہتا تھا کہ میں جیت کر ہی واپس آؤں گا، سر دھڑ کی بازی لگا دوں گا۔ اب وہ بہت خوش ہے اور ہمیں بھی لگتا ہے کہ ہماری اور اس کے استادوں کی محنت رنگ لے آئی ہے۔‘


Summary: ڈسٹرکٹ اینڈ سیشن جج لاڑکانہ نے 30 نومبر 2019 کو ہی رپورٹ مکمل کر کے محکمہ داخلہ کو بھیج دی لیکن اس رپورٹ کو منظر عام پر نہیں لایا گیا تاہم اب اس کی ایک نقل بی بی سی نے حاصل کر لی ہے۔

سندھ کے ضلع لاڑکانہ میں چانڈکا میڈیکل یونیورسٹی کی طالبہ نمرتا چندانی کی موت کی وجوہات معلوم کرنے کے لیے کی گئی عدالتی تحقیقات میں کہا گیا ہے کہ نمرتا کو گلا گھونٹ کر ہلاک نہیں کیا گیا بلکہ ان کی موت ’خودکشی‘ تھی۔

یہ واقعہ 16 ستمبر 2019 کو پیش آیا تھا جب بختاور ڈینٹل کالج کے گرلز ہاسٹل کے کمرے سے بی ڈی ایس کے آخری سال کی طالبہ نمرتا چندانی کی لاش ملی تھی۔

اس واقعے پر کئی سوالات اٹھائے گئے تھے جس کے بعد حکومت سندھ نے عدالتی تحقیقاتی کمیٹی تشکیل دی تھی۔ ڈسٹرکٹ اینڈ سیشن جج لاڑکانہ نے 30 نومبر 2019 کو رپورٹ مکمل کر کے محکمہ داخلہ کو بھیج دی تھی لیکن اس رپورٹ کو منظر عام پر نہیں لایا گیا۔ تاہم اب اس رپورٹ کی ایک نقل بی بی سی نے حاصل کر لی ہے۔

اس رپورٹ میں عدالتی تحقیقات کے دوران نمرتا کے ساتھ کمرے میں رہنے والی دو طالبات، ساتھ پڑھنے والی طالبات، یونیورسٹی انتظامیہ، ملازمین، پولیس حکام اور میڈیکو لیگل افسر سمیت 45 افراد کے انٹرویوز لیے گئے تھے۔

یہ تحقیقات دو نکات کے گرد کی گئی تھیں کہ وہ کون سے حالات تھے جن میں نمرتا چندانی کی لاش ہاسٹل کے کمرہ نمبر 47 سے ملی اور نمرتا کی موت کی کیا وجوہات تھیں؟

ذیل میں دی گئی تفصیلات کچھ قارئین کے لیے تکلیف دہ ہو سکتی ہیں۔

نمرتا کی روم میٹس نے تحقیقاتی افسر کو بتایا ہے کہ دوپہر دو بجے وہ کالج سے واپس آئیں تو دیکھا کہ نمرتا کے کمرے کا دروازہ اندر سے بند تھا۔ اُنھوں نے دروازہ کھٹکھٹایا مگر اندر سے کوئی جواب نہیں آیا۔ کمرے کے دروازے میں ایک سوراخ تھا جس سے دیکھا تو نمرتا کا آدھا جسم ایک پلنگ اور آدھا دوسرے پلنگ پر تھا، جس کے بعد وہ گارڈ کے پاس گئیں اور اس کو دروازہ توڑنے کے لیے کہا۔

شور شرابے پر دیگر طالبات بھی متوجہ ہوئیں، چوکیدار نے دروازہ توڑا تو دیکھا گیا کہ نمرتا بے سدھ پڑی تھیں، اُن کا جسم ٹھنڈا ہو چکا تھا، سیاہ رنگ کا دوپٹہ ان کی گردن کے گرد لپٹا ہوا تھا اور جسم کا رنگ نیلا ہو گیا تھا۔

ہاسٹل وارڈن نے تحقیقاتی افسر کو بتایا کہ وہ 16 ستمبر کو صبح ساڑھے آٹھ بجے سے دوپہر دو بجے تک ڈیوٹی پر تھی، اُنھوں نے نمرتا کو راہداریوں میں دیکھا تھا، وہ نارمل اور خوشگوار موڈ میں تھیں اور اُن کے ہاتھ میں موبائل تھا۔

’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا

قسطیں

مواد پر جائیں

تحقیقاتی رپورٹ میں کہا گیا ہے کہ ڈائریکٹر آئی ٹی کے بیان کے مطابق یونیورسٹی میں 100 سی سی ٹی وی کیمرے لگے ہیں جن میں سے 43 کی نگرانی ان کا دفتر کرتا ہے، ان میں سے سات کیمرے جن سے زوم کیا جا سکتا ہے کالج کے مرکزی مقامات پر نصب ہیں اور کچھ کیمرے کالج کے گرلز ہاسٹل کی جانب جانے والی سڑک پر بھی موجود ہیں تاہم گرلز ہاسٹل کے دروازے اور راہداری میں کوئی کیمرا نہیں لگا ہوا۔

وہ کہتے ہیں کہ انھوں نے لمحہ بہ لمحہ مشاہدہ کیا ہے مگر واقعے والے روز کوئی مشکوک شخص سٹوڈنٹ ہاسٹل جاتے ہوئے نظر نہیں آیا۔

عدالتی تحقیقاتی رپورٹ کے مطابق تحقیقاتی افسر نے سینیئر سپرینٹنڈنٹ پولیس (ایس ایس پی)، یونیورسٹی کے رجسٹرار پرووسٹ اور ڈپٹی پرووسٹ کی موجودگی میں جائے وقوع کا دورہ کیا جس کے تحت مذکورہ کمرہ نمبر 47 ہاسٹل نمبر تین کی پہلی منزل پر ہے، کمرے کا داخلی دروازہ راہداری میں ہے جبکہ دو کھڑکیاں ہیں ایک اگلی دیوار اور ایک عقبی دیوار میں ہے جو جالی سے سیل تھیں۔

’میں نے مشاہدہ کیا کہ کسی کی مدد کے بغیر ہاسٹل کی پچھلی دیوار سے کوئی کمرے کے اندر داخل نہیں ہو سکتا، زمینی منزل پر کچھ طالبات غیر نصابی سرگرمیوں میں مصروف تھیں، کسی فرد کو عقبی حصے سے کمرے میں داخل ہونے کا کوئی موقع دستیاب نہیں، جبکہ دروازے سے اندر داخل ہونے کی بھی کوئی شہادت نہیں ملی، سی سی ٹی وی کیمرے میں بھی کسی اجنبی کے ہاسٹل کے اندر داخل ہونے کا سراغ نہیں ملا۔‘

رپورٹ میں چانڈکا میڈیکل کالج کے ایسوسی ایٹ پروفیسر برائے فورنزک میڈیسن ڈاکٹر رشید احمد خان کی رپورٹ اور بیان کو شامل کیا گیا ہے، ڈاکٹر رشید احمد خان نے بتایا ہے کہ نمرتا کے چہرے، ہاتھوں، پیروں پر کسی قسم کے تشدد کا نشان نہیں تھا، گردن کے اگلے حصے میں لیگیچر (پھندے) کا نشان تھا جو 22 سینٹی میٹر لمبا اور 1.5 سیٹی میٹر چوڑا تھا جبکہ پچھلے حصے پر کوئی نشان نہیں تھا۔

تحقیقاتی افسر نے منطقی انجام پر پہنچتے ہوئے لکھا ہے کہ ’ڈاکٹر رشید کی شہادت سے معلوم ہوتا ہے کہ گلے پر موجود نشان زیادہ تر خودکشی کی وجہ سے ہوتا ہے۔‘ اس کے برعکس (میڈیکولیگل افسر) ڈاکٹر امرتا مخمصے کی شکار ہیں کہ یا تو اُن کا گلا گھونٹ کر مارا گیا ہے یا اُنھوں نے لٹک کر خودکشی کی ہے، جبکہ نشان سے واضح ہے کہ ان کا گلا نہیں گھونٹا گیا اور گلے کے گرد نشان نہیں تھا۔

’میں اس نتیجے پر پہنچا ہوں کہ نمرتا کی موت خودکشی تھی، میرے (نتائج) ابتدائی ہیں، ان کو عدالتی کارروائی یا کسی ادارے کی کارروائی پر اثر انداز نہیں ہونا چاہیے۔‘

عدالتی رپورٹ کے مطابق نمرتا اور اُن کے قریبی کالج کے دوستوں مہران ابڑو اور عالیشان میمن کے موبائل فونز کا فارنزک بھی کروایا گیا اور تحقیقاتی افسر نے ان کے درمیان بات چیت کا بھی مشاہدہ کیا ہے۔

عالیشان نے اپنے بیان میں بتایا ہے کہ ان کے علاوہ کالج میں نمرتا کے مرد دوست نہیں تھے، ان کے خاندانی مسائل تھے، والدین ان کی سرگرمیاں کالج تک محدود رکھنا چاہتے تھے، وہ مہران ابڑو سے زیادہ قریب تھیں، وہ ان کے گھر بھی جاتی اور وہاں رہتی بھی تھیں۔

عالیشان کے مطابق نمرتا کے ٹیکسٹ میسج میں اُنھوں نے محسوس نہیں کیا کہ وہ زندگی کا خاتمہ کرنے جا رہی ہیں، وقوعہ کے روز 11 سے ساڑھے گیارہ بجے کے درمیان نمرتا نے اُنھیں ٹیکسٹ میسج بھیجا کہ وہ زبانی امتحان کی وجہ سے شدید ذہنی دباؤ میں ہیں، جس پر عالیشان نے اُن سے لائبریری آ کر ساتھ تیاری کرنے کے لیے کہا۔

عالیشان کے مطابق ’اس نے ایک بار پوچھا تھا کہ اگر کوئی غیر مسلم لڑکی مجھے سے شادی کرنا چاہے تو میں کیا کروں گا، تو میں نے جواب دیا تھا کہ اگر والدین نے اجازت دی تو میں شادی کروں گا۔‘

مہران ابڑو نے اپنے بیان میں بتایا ہے کہ نمرتا اپنے خاندانی مسائل بھی اُنھیں بتاتی تھیں اور وہ ڈپریشن اور بے چینی کی شکار تھیں۔

مہران ابڑو کے مطابق نمرتا نے ابتدائی دنوں میں بتایا تھا کہ کراچی میں اُن کے والدین اُنھیں اپنی سہیلیوں کے ساتھ بھی گھر سے باہر جانے نہیں دیتے تھے، وہ خاندان کی جانب سے عدم توجہی اور محبت کے فقدان کی بھی شکایت کرتی تھیں، اور غیر ضروری پابندیوں کی وجہ سے انٹر کے دوران اُنھوں نے خواب آور گولیاں کھا کر خودکشی کرنے کی کوشش کی تھی۔‘

مہران کے مطابق وہ خود کو ’ونڈر گرل‘ تصور کرتی تھیں، ان کو یہ بھی شکایت تھی کہ اُن کا خاندان زندگی کے ہر شعبے میں ان کی حوصلہ شکنی کرتا ہے، بی ڈی ایس میں داخلے سے قبل اُنھوں نے بحریہ یونیورسٹی کراچی میں سیلف فنانسنگ پر داخلہ لیا تھا۔ اُن کا خاندان اُن کا مذاق اڑاتا تھا کہ نمرتا نے ہمارے پیسوں پر داخلہ لیا جس سے وہ ڈپریشن میں آ گئیں، پھر اُنھوں نے تیاری کی اور بی ڈی ایس میں میرٹ پر داخلہ حاصل کیا۔

’وہ اکثر ہمارے گھر میں میرے گھر والوں کے ساتھی رہتی تھیں، ہم شادی کے لیے رضامند تھے لیکن وہ دائرہ اسلام میں داخل ہونے کے لیے مکمل طور پر تیار نہیں تھی جس کی وجہ سے اپنے والدین کو اس سے آگاہ نہیں کیا۔‘

تحقیقاتی افسر نے لکھا ہے کہ کسی بھی گواہ اور خاندان نے نمرتا کی نجی زندگی پر بات نہیں کی، عالیشان میمن اور مہران ابڑو نے اس سے پردہ اٹھایا، اس کی تصدیق واٹس ایپ پیغامات سے بھی ہوتی ہے۔

تحقیقاتی افسر کا کہنا ہے کہ ’میں نے باریک بینی سے کال ڈیٹا ریکارڈز (سی ڈی آر) اور رپورٹس کا جائزہ لیا ہے، مہران ابڑو کے نمرتا کے ساتھ قریبی مراسم تھے اور وہ مایوس تھیں کہ وہ اس سے شادی کرنے کے لیے تیار نہیں تھا اور اس کے علاوہ والدین کا بھی جارحانہ رویہ تھا۔ مہران ابڑو کی خود غرضی ظاہر ہوتی ہے اور وہ مذہب کا فائدہ لینا چاہ رہا تھا، اس کی غفلت انضباطی کارروائی اور تحقیقات کی متقاضی ہے۔‘

رپورٹ میں پوسٹ مارٹم کرنے والی ڈاکٹر کی اہلیت اور قابلیت پر بھی سوالات اٹھائے گئے ہیں اور ہاسٹل میں وارڈن، ڈپٹی پرووسٹ اور پرووسٹ کی غیر حاضری کی بھی نشاندہی کی گئی ہے۔

یاد رہے کہ ڈیڑھ سال کا عرصہ گزرنے کے باوجود اس رپورٹ کو منظر عام پر نہیں لایا گیا اور نہ ہی کسی کے خلاف کوئی کارروائی کی گئی ہے، اس عرصے میں ایک اور طالبہ نوشین کی کمرے سے پنکھے سے لٹکی ہوئی لاش مل چکی ہے اور اس واقعے کی بھی عدالتی تحقیقات کی جا رہی ہیں۔